Rapid Casino - Kokemuksia & 100€ Bonus | Bojoko\n100%/€100 + 30 ilmaiskierrosta\nVaviskaa lainsuojattomat – kaupungissa on uusi sheriffi! Vuonna 2021 avattu Rapid Casino on taatusti lännen nopein pelipaikka. Pääset kasinopelien ääreen ilman rekisteröitymistä ja tunnelma on kuin villissä lännessä.\nRapid Casinon väellä on vuosien kokemus kasinoalalta, sillä saman poppoon käsialaa ovat esimerkiksi 21.com ja Ultra Casino. Me tunnemme pelit, me tunnemme pelaajat ja meillä on selkeä päämäärä: toivomme kaikkien nauttivan Rapid Casinon peleistä itselleen mieluisalla tavalla!\nTavoitteeseen pyritään loistavan pelivalikoiman, laadukkaan sivuston ja anteliaiden bonusten avulla. Lisäksi pääset pelien kimppuun ilman rekisteröitymistä, mikä helpottaa elämää entisestään. Voit kirjautua ja tallettaa verkkopankkitunnusten avulla Trustlyn kautta, eikä kotiuttamiseen kulu muutamaa minuuttia kauempaa.\nMiksi tarttua Rapid Casinon sheriffintähteen?\nKasino testattu 2021-10-21T08:33:50+0000\nRapid Casinolla pääset kunnolla Villin lännen makuun; 2021 ovensa avanneella rekisteröitymisvapaalla kasinolla riittää bonuksia, promootioita ja kilpailuja. BP Group Ltd:n operoima ja MGA:n lisensoima kasino toimii Euroopan Unionin sisällä, joten voitot suomalaisille ovat verovapaat.\nKasinon teema on hauskasti toteutettu ja suomenkielinen sivusto on kohtalaisen helppokäyttöinen. Rekisteröityminen kävi nopeasti Trustlyn kautta, jonka jälkeen kasinolle täytyy vielä antaa sähköpostiosoite, puhelinnumero ja salasana. Seuraavalla kerralla kasinolle palatessa sisäänkirjautumiseen voi käyttää joko Trustlyä, tai sähköpostin ja salasanan yhdistelmää.\nRapid Casino voisi mielestäni kuitenkin yksinkertaistaa sivustorakennettaan ja oikolukea tekstejään, sillä epäilen että mm. usein kysyttyjen kysymysten vastauksissa on asioita jotka eivät suomalaisille ja/tai tällä kasinolla päde. Hyvänä esimerkkinä UKK.n oman tilin vahvistamista koskevassa vastauksessa kasino toteaa, että pelaajan täytyy ennen pelaamista ladata lisäosa jonka avulla kasino voi havaita pelaajan IP-osoitteen. Tällaista ponnahdusikkunaa tai lisäosan lataamista ei minulle ehdotettu, eikä sille pitäisi olla syytäkään.\nOsa kasinon sisällöstä siis voi olla täysin irrelevanttia tai jäänne saman operaattorin toiselta sisarkasinolta.\nTallettaminen kasinolle tapahtuu samaan aikaan kuin rekisteröityminenkin. Talletus ilmestyi tilille välittömästi, mutta kotiutusta sai odotella hyvän tovin, mikä ei mielestäni kuulu PNP-kasinoiden yleiseen imagoon lainkaan.\nYhteenvetona Rapid Casino on teemaltaan hieno, tarjoaa paljon erilaisia bonuksia ja kampanjoita niistä pitäville ja ison pelivalikoiman äärellä ei takuulla tekemisestä tule pula. Kolikon kääntöpuolella Rapid Casino ei ole kotiutusten kohdalla aivan niin pikakasino kuin sitä toivoisi, ja kotiutuksilla on myös suhteettoman korkea minimiraja ja kotiutuksista joutuu vielä maksamaankin.\nNiin houkuttelevia kuin Rapid Casinon bonusherkut ovatkin, pelaan itse mieluummin kasinoilla jotka ovat oikeasti nopeita ja joissa rahansiirrot ovat ilmaisia.\nNappaa revolveri vyölle ja valmistele ratsusi – on aika napata lännen paras tervetuliaisbonus! Rapid Casinon massiivinen uuden pelaajan paketti tarjoaa jopa 1000 euroa bonusta ja 300 ilmaiskierrosta!\n1. talletus: 100 % bonusta 100 euroon asti + 30 ilmaiskierrosta (talletuskoodi: RAPID)\n2. talletus: 50 % bonusta 300 euroon asti + 70 ilmaiskierrosta (talletuskoodi: RAPID2)\n3. talletus: 25 % bonusta 600 euroon asti + 200 ilmaiskierrosta (talletuskoodi: RAPID3)\nTällä tarjouksella saa jo melkoisen show’n käyntiin, jiihaa!\nRapid Casinolla jaellaan bonuksia erittäin avokätisesti. Bonusten käyttöehdot ovat ihan kohtuullisesta päästä, mikä on positiivinen yllätys isommankin bonustarjouksen kohdalla.\nKaiken lisäksi pelaajat saavat nauttia lähes jatkuvasta ilmaiskierrosten sateesta pelatessaan Rapidilla. Monesti ilmaiskierrostarjouksiin littyy naurettavan alhainen voittokatto, mutta Rapid Casinolla tämä on asetettu monin paikoin useampaan tuhanteen euroon.\nYleisesti Rapid Casinon tarjouksia tutkiessa ne näyttävät oikein päteviltä. Bonuksiin liittyy toki kierrätysvaatimuksia, mutta ne ovat ihan asiallisissa rajoissa. Pienempiäkin vaatimuksia bonuskierrätykseen olen tosin nähnyt, joten jos Rapidin tarjoukset kiinnostavat, niin suosittelen vilkaisemaan bonusehdot läpi ennen bonusten lunastamista.\nRapid Casinon ensitalletusbonuksen bonuskoodi on RAPID.\nKierrätysvaatimus: 50x bonusraha.\nIlmaiskierrokset lisätään tilille, kun talletuksen kierrätysvaatimus (5x) on täytetty.\nBonusrahalla ei voi pelata pöytä- tai livepelejä.\nBonusrahan kierrätysvaatimus tulee täyttää 21 päivän kuluessa.\nIlmaiskierrosten kierrätysvaatimus tulee täyttää 24 tunnin sisällä.\nRapid Casinon tervetuliaispaketti sisältää jopa 300 ilmaiskierrosta.\nEnsimmäisen talletuksen yhteydessä pelitilillesi kirjataan 30 ilmaiskierrosta Cowboy Gold -slottiin. Toisella talletuksella saat vielä 70 kierrosta lisää.\nKolmannella talletuksellasi tiedossa on 200 kierroksen jättipaketti. Se on jaettu 10 pyöräytyksen eriin, eli pelattavaa riittää 20 päivän ajaksi – saat siis 10 ilmaiskierrosta päivässä 20 päivän ajan.\nHuomaathan, että saat ilmaiskierrokset käyttöösi, kun olet kierrättänyt talletuksesi vähintään 5-kertaisesti.\nIlmaiskierrokset ovat käytettävissä 24 tunnin ajan niiden myöntämisestä. Ilmaiskierroksilla napatut voitot tulee kierrättää 50-kertaisesti.\nRapid Casinolla jaetaan vuosittain miljoonia ilmaiskierroksia, ja saatat tarvita myös sateenvarjoa – käteistä sataa välillä kuin saavista kaataen.\nKun hyväksyt markkinointiviestimme, pysyt aina kartalla uusimmista tarjouksistamme. Löydät lisätietoa myös Kampanjat-sivultamme.\nRapid Casino slotit ja pelit\nRapid Casinon pelivalikoima on lastattu täyteen huippulaadukasta kasinoviihdettä. Yli 1000 pelin valikoimasta löydät parhaat peliautomaatit, jännittävän livekasinon ja klassiset pöytäpelit.\nSuosituimpia pelejämme ovat muun muassa Book of Dead, Extra Chilli ja Starburst. Varsinkin kolikkopelejä löytyy laidasta laitaan, sillä pelivalmistajista mukana ovat esimerkiksi NetEnt, Play’n GO, Pragmatic Play, Big Time Gaming ja Blueprint.\nVoit tutustua valikoimaan pelikategorioiden, teemojen tai pelitarjoajien mukaan. Halutessasi voit laittaa pelit myös aakkosjärjestykseen tai etsiä suosikkiasi nimeltä.\nRapid Casinolla nähdään pääasiallisesti kolikkopelejä, mutta valikoimaan on napattu myös pöytäpelejä ja Pragmatic Playn livekasino.\nTällä kertaa valitsin ensin NoLimit Cityn Evil Goblinsin, joka on korkean volatiliteetin slotti ja sen kyllä huomasi! Tämän valmistajan pelit ovat olleet viime aikoina huipputasoa mitä tulee volatiliteettiin, mutta niiden maksimivoitotkin ovat sitten sen mukaisia. Muutamat eurot sinne hävittyäni tarkistin kasinon suosituimmiksi listatut pelit ja lähdin kokeilemaan Thunderkickin Riders of the Storm -kolikkopeliä, vaan sieltäkin tuli vain tyhjää takaisin.\nLopulta päädyin vanhaan suosikkiini, Play’n GO:n Book of Deadiin, josta olen joskus onnistunut kotiuttamaan suhteellisen hyviä osumia. Tänään peli oli maltillisen suosiollinen ja pääsin pariin otteeseen ilmaiskierroksille, joista toinen rundi palkitsi 120x panokseni verran. Ei aplodien veroinen voitto, mutta ihan hyväksyttävä.\nPelit kasinolla latautuivat nopeasti ja pyörivät hyvin, ja koin pelivalikoiman selaamisen melko vaivattomaksi. Kasinoaulassa pelejä esitellään kategorioittain, minkä lisäksi voit suodattaa pelejä valmistajien mukaan tai järjestää ne aakkosittain.\nPelien kokonaismäärä: 1050 (desktop)\nPöytäpelien kokonaismäärä: 11 (desktop)\nRapid Casinon mobiiliversio on erinomainen: erillistä sovellusta ei tarvita, pelivalikoima on yhtä hyvä kuin tietokoneella ja bonukset kilahtelevat tilillesi laitteesta riippumatta. Mobiilikasinomme toimii suoraan älypuhelimien ja tablettien selaimissa.\nRapid Casinolla on helppo asioida kännykällä tai tabletilla, sillä kasino on suunnattu nimenomaan mobiilikäytettävyys edellä. Lisäsovelluksia ei tarvitse myöskään asennella, vaan kasino toimii laitteesi verkkoselaimen kautta kuin mikä tahansa muu nettisivu.\nPelattavissa ovat täsmälleen samat pelit kuin pöytäkoneversiossakin, kiitos modernin HTML5-teknologian jolla vanhemmatkin kasinopelit on käännetty mobiiliystävällisiksi.\nPelien kokonaismäärä: 1050 (mobiili)\nPöytäpelien kokonaismäärä: 11 (mobiili)\nKelpaisiko blackjackin, ruletin tai baccaratin pelaaminen oikean jakajan kanssa? Rapid Casinon livekasinon tunnelma on villin lännen saluunoja tyylikkäämpi, mutta pelien perusidea ei ole muuttunut miksikään.\nTarjoamme Pragmatic Playn laadukkaita livepöytiä, joista löytyy paljon vaihtoehtoja kaikenlaisille pelaajille. Perinteisten pöytäpelien ohella pääset nauttimaan myös Mega Wheel -onnenpyörästä.\nLivekasinopelien kokonaismäärä: 37\nVastuullinen & turvallinen pelaaminen - onko Rapid Casino luotettava?\nRapid Casinolla on haluttu ottaa selkeä kanta vastuulliseen pelaamiseen: toivomme jokaisen pelaajamme sekä viihtyvän kasinollamme että hallitsevan omaa pelaamistaan. Haluamme tarjota kaikille turvallisen ja vastuullisen peliympäristön, jossa peliongelmiin liittyvät riskit voidaan minimoida.\nVoit pitää ohjat omissa käsissäsi, kun otat käyttöön kasinomme tarjoamat vastuullisen pelaamisen työkalut:\nRapid Casinolle pääsevät pelaamaan vain täysi-ikäiset. Teemme yhteistyötä viranomaisten ja erilaisten järjestöjen kanssa, jotta voimme tarjota pelejämme laillisesti ja mahdollisimman vastuullisesti.\nAutamme sinua mielellämme! Ota rohkeasti yhteyttä milloin tahansa – asiakaspalvelijamme ovat auttamassa 24/7 ympäri vuoden. Voit laittaa meille viestiä live chatissä tai sähköpostilla.\nRapid Casino tarjoaa asiakaspalvelua joka päivä kellon ympäri livechatilla sekä sähköpostilla. Livechatissa pääsen kolmanneksi jonoon, mutta tästä huolimatta aspahenkilö saapuu paikalle muutaman sekunnin sisällä. Suomea kirjoittava asiakaspalveluhenkilö vastailee kysymyksiini nopeasti ja ystävällisesti, joten tästä minulle jäi hyvä kokemus.\nRapid Casino on Pay N Play -kasino, joten suomalaiset pelaajat tunnistetaan heti ensitalletuksen yhteydessä pankkitunnusten avulla. Emme yleensä tarvitse erillisiä dokumentteja tai asiakirjoja henkilöllisyyden, osoitteen tai maksutavan varmentamiseksi.\nAlkuvaiheessa Rapid Casinolle ei tarvitse rekisteröityä sen kummemmin, sillä rekisteröityminen tapahtuu kirjautumalla kasinolle verkkopankkitunnusten avulla.\nKasinon täytyy kuitenkin ennemmin tai myöhemmin varmentaa pelaajan henkilöllisyys, joten tähän kannattaa varautua. Dokumentit voi lähettää kasinolle jo etukäteen oman pelitilin kautta. Niin tekemällä välttää jatkossa mahdolliset viivästykset, joten suosittelen sitä mikäli aiot pelata Rapid Casinolla pitempäänkin tai enemmän.\nVoit tehdä talletuksia ja kotiutuksia suoraan verkkopankistasi. Maksunvälittäjänä on turvallinen ja suosittu Trustly. Nostot siirtyvät tilillesi jopa muutamassa minuutissa ja talletuksetkin ovat toki välittömiä.\nVoit kotiuttaa päivässä korkeintaan 5000 euroa.\nRapid Casino on PNP-kasino, jolla talletukset ja kotiutukset tehdään Trustly-siirtopalvelulla. Itse Trustly on todella näppärä ja nopea palvelu, joten kaikki mahdolliset viivästykset tai muut ongelmat johtuvat aina lähes yksinomaan kasinon päädystä.\nRapid Casinolla minimitalletus on 10€, mutta minimiraja kotiutukselle on tyrmistyttävät 50€. Aikomuksenani oli kotiuttaa ensin vain osa pelitilin summasta, mutta minimirajan käytyä selväksi, muutin mieleni ja valitsin koko pelitilin siirrettäväksi kerralla.\nKaiken kukkuraksi pelaajalta peritään 3€ käsittelykuluja per kotiutus. Laitettuani kotiutuksen vireille kesti pyynnön käsittelyssä likimain 24 tuntia ennen kuin rahat siirrettiin maksuun. Kun ilmoitus noston käsittelyn hyväksymisestä saapui, ilmaantuivat rahatkin pankkitilille heti.\nTällainen kotiutusten roikotus ei vastaa odotuksiani Pay N Play -kasinosta, joten tuskin tulen Rapid Casinoa itse enää käyttämään kun olemassa on muitakin rekisteröitymisvapaita sivustoja joilla rahansiirrot tapahtuvat välittömästi.\nMrMega Wheelz GutsXpress Royal Panda Vauhti\nEnsitalletusbonus: 100%/€100 + 30 ilmaiskierrosta


Seito PRO ry:n jäsenet pääsevät edullisesti myös kuntosaleille. Maksat puolet kertamaksun hinnasta ja p8uolet laskutetaan yhdistykseltä. Kirjoita nimesi ja jäsennumerosi listaan.\nBio Marilyn, Seinäjoki ja Bio Marilyn, Lapua. Jäsen saa 5 euron alennuksen hinnasta näyttämällä jäsenkortin kassalla.\nMuista myös muut liiton jäsenedut. Löydät ne osoitteesta : www.proliitto.fi/fi/jasenyys/jasenedut


Torstai Toivoa Täynnä: Viivoan | PINKKIS of Finland\nTorstai Toivoa Täynnä: Viivoan\nPosted on July 2, 2015 by Raisa\nKoska en ole vähään aikaan katsonut mitään ikäviä videoita, ja muutenkin taas jotenkin turta ihmisten kauheudelle ei irtoa mitään tulenpalavaa kritiikkiä yhtään mitään kohtaan. Aurinko paistaa ja grillit lämpenee – mikäs sen mukavampaa ja leppoisampaa?\nJoten, kirjoitan Viivoanista. Viivoan on etnisiä elintarvikkeita myyvä kauppa Hakaniemessä (Helsinki). Vastaavia löytyy ympäri Suomen varmasti pilvin pimein, eli kaipa tää postaus kelpaa muuallakin asuville. Enhän minäkään Hakaniemessä asu.\nViivoan siis sijaitsee Hämeentiellä, ihan siellä alkupäässä, kolmosessa näin tarkemmin. Aukioloajat ovat melko mainiot:\nViivoanin kätevyys on siinä, kun se on niin iso sieltä saa vähän kaikkea: riisiä, maapähkinävoita, kevätrullia, edamamea, tofua, papuja, linssejä, nuudeleita, teetä, vihanneksia, tempehiä jne. Ja muutenkin sijainti on just hyvä. Täältä löytää usein myös erikoisuuksia, joita saattaisi muuten olla vaikea löytää, kuten vaikka enoki sieniä taikka kabocha kurpitsaa. Viivoanista ostan usein japanilaista ruokaa tehdessäni käyttämiäni elintarvikkeita, kuten Golden Currya ja paahdettua nori merilevää. Jonkin verran myös japanilaisia mausteita ja maustekastikkeita myynnissä, kaiken muun lisäksi.\nPäiväyksien kanssa saa olla tarkkana sellaisten, jotka niitä aktiivisesti kyttäävät. Toiset eivät välitä, jos vaikka kuukausi on parasta ennen päiväyksestä kulunut, tai vaikka kaksi taikka kolme. Eli siellä on välillä vähän vanhempaakin kamaa myynnissä.\nJa tarkkana saa olla myös sisältöjen kanssa. Suolaisissa asioissa on usein mereneläviä. Lehmäntissimaitokikkailuja on onneksi vähemmän. Vaikka kyllä niitäkin löytyy. Järkytystä saattavat aiheuttaa pakastealtaan sisällöt: kaikkea ei ole pilkottu ja survottu pieniin esteettisiin paketteihin, vaan eläimet ovat kokonaisempina pakastettuja.\nMielestäni Viivoanissa on melko hyvin tuotesisällöt myös suomeksi tai englanniksi, mutta harmillisesti välillä saksan(?) kieliset tarrat on laitettu peittämään niitä paremmin ymmärrettäviä enkkuselostuksia. Ja silloin kyllä tuotteet jäävät hyllyyn, kun ei tiedä mitä on ostamassa.\nHenkilökunta on välillä kuumottavaa, mutta ehkä se töykeys on vain minun korvieni välissä. Nuorempi väki puhuu sujuvasti suomea, englantia ja jotain aasialaista kieltä.\nEi muuta. Moikka. Sorry kuvien puute. Tässä kuva Ristosta hyvitykseksi.\nThis entry was posted in arvostelu and tagged arvostelu, eläimet, ruoka, vegaani, vegaaninen by Raisa. Bookmark the permalink.


Minna Kinnunen - Fysioterapeutti\nTiedostava Tila- hyvinvointia kehoa ja mieltä kuunnellen sekä keskustellen.\nKaikki se mikä minussa\nhaluaa tilaa kasvaa,\nmutta ei ehkä ole\nvaalia ja vahvistaa\nLiikahduksia kohti unelmia,\nkohti omia tavoitteita,\nolemalla läsnä tässä ja nyt\nOlen ammatiltani työ- ja psykofyysinen fysioterapeutti ja voimavarakeskeinen työnohjaaja. Olen työskennellyt sekä työntekijänä että ammatinharjoittajana työvuosieni aikana. Lähestymissuuntani ihmiseen on psykofyysinen.\nUskon yhdessä ymmärtämisen ja rinnallakulkijuuteen, kun edetään kohti tavoitteita. Dialogisuus mahdollistaa yhteyden toistemme välille sanojen kautta. Minulle tärkeitä peruspilareita työssäni ovat myös läsnäolo ja luovuus.\nTällä hetkellä työskentelen Työterveys Wellamo Oy:n vastaavana työfysioterapeuttina.\nKokemukseni ja koulutukseni\nTyöfysioterapiaan erikoistuminen 2001\nPsykofyysisen fysioterapian täydennyskoulutusta vuodesta 1996 alkaen\nVoimavarakeskeinen työnohjaaja 2011\nMuut kiinnostuksen kohteeni\nMaalaan vedamaalausta ja pidän myös kirjoittamisesta. Kehon ja mielen kuuntelu erilaisten liikunnallisten kokemusten kautta tuo minulle iloa. Kauneus ja luovuus ovat tärkeitä elementtejä elämässäni, kun opettelen ja ihmettelen sitä.\nRyhmässä on mahdollisuus oppia kuuntelemaan ja arvostamaan voimavarojaan niin omaksi kuin työyhteisön hyödyksi. Aito dialogi auttaa ymmärtämään paremmin itseä ja toisia.\nMielekäs keho- ryhmä: tietoinen läsnäolo, kevyet keholliset harjoitukset, rentoutuminen ja mielikuvaharjoitukset tukevat yhdessä kehon ja mielen hyvinvointia.\nRyhmässä ovat käytössä psykofyysisen fysioterapian lempeät menetelmät. Harjoitusten jälkeen puetaan myös sanoiksi esille nousevia tuntemuksia siten kuin se sillä hetkellä tuntuu sopivalta.\nLuovaa lempeyttä- ryhmä: kehotietoisuutta, toiminnallisia harjoituksia, omien unelmien ja itsen tutkimista. Ryhmässä vaalitaan ja tutkaillaan voimavaroja, jotka tuottavat kokijalleen usein löytämisen iloa ja vapautta. Käytössä ovat psykofyysisen fysioterapian ja luovien harjoitusten lempeä ja virkistävä yhdistelmä.\nRyhmässä tehdään harjoituksia yksin ja pariharjoituksina. Mukana harjoituksissa ovat myös värikynät.\nTyöhyvinvoinnin eväät: työyhteisölle suunnattu kohtaamispaikka, missä lempeiden harjoitusten ja keskustelun kautta koetaan mahdollisuuksia virkistyä arkisen työn vastapainoksi.\nKun irrottautuu perustyöstä ja muuttaa näkökulmaa, voi nähdä asioita uudella tavalla ja voimaantua. Aito dialogi lisää luottamusta ja ymmärrystä. Silloin työn äärellä viihtyy myös ilo. Harjoituksissa vieraillaan työhyvinvoinnin rasteilla, joista voitte valita sopivimmat teidän työyhteisönne tilanteeseen:\nHenkisen ja fyysisen hyvinvoinnin perustarpeet\nItsensä toteuttamisen tarve liittyneenä työhön.\nRyhmät toteutuvat yhdessä sovitusti 1-3 kerran kokonaisuuksina. Yhden ryhmän kesto on kaksi tuntia. Paikka sovitaan yhdessä ryhmän kanssa.\nPyydä tarjous yksilö- tai ryhmätyönohjauksesta.\nHalutessanne näistä teemoista voi rakentaa myös räätälöidysti kokonaisvaltaisen työyhteisön virkistys- ja kehittämispäivän (4- 6 tuntia) jolloin päivän ohjelma rakentuu luento-osuudesta ja toiminnallisista harjoituksista tukemaan Teidän työyhteisönne toimintaa yhdessä sovitusti.\nPsykofyysinen fysioterapia tukee voimavarojasi: kehon viisaus ja mielen avoimet ovat ovat aina ulottuvillasi.\nPsykofyysinen fysioterapia on fysioterapian erikoisala, jossa lähtökohtana on kehon ja mielen vuorovaikutus. Kiireen, kuormittavan elämäntilanteen tai kivun keskellä elimistömme toimii helposti ylikierroksilla. Silloin on hyvä pysähtyä kuuntelemaan kehoa ja mieltä.\nHarjoituksissa opit rentoutumista ja stressinhallintaa sekä oman kehon arvostamista sellaisena kuin se on nyt. Saat sopivia keinoja käyttöösi kehon ja mielen tasapainon ylläpitämiseksi ja vahvistamiseksi sekä työtä että vapaaaikaa varten. Turvallisessa ohjauksessa on tilaa Sinun kokemuksellesi tässä ja nyt.\ntilaa tunteiden tunnistamiselle\nLisätietoa aiheesta löydät: www.psyfy.net\nVoimavarakeskeinen työnohjaus lähtee aina liikkeelle Teidän tarpeistanne. Työnohjaus rakennetaan yhdessä tässä hetkessä.\nMistä voimavarakeskeinen työnohjaus koostuu?\nDialogisuus on yhdessä ajattelemista. Yhdessä asioita tarkastelemalla ja ymmärtämällä syntyy joustavaa kumppanuutta, jossa työskentely on mielekästä ja tuottavaa.\nReflektiivisyys - Mitä minussa herää, kun kuuntelen itseäni ja sinua? Toiminnan, ajatusten ja tunteiden tietoinen tarkastelu lisää ymmärrystämme. Moniäänisyys puolestaan avaa näkökulmia antaen tilaa erilaisille suunnille ja vaihtoehdoille, joiden pohjalta muutos on helpompaa.\nRatkaisukeskeisyys on kulkemista kohti yhdessä valittuja etappeja ja tavoitteita. Kun tarkastelemme ja lisäämme yhdessä sitä, mikä jo toimii, keskitymme vahvuuksiemme kautta onnistumiseen. Huomioimme myös vaihtoehtoja. Missä haluamme olla vuoden kuluttua ja mitä tämä tarkoittaa konkreettisesti?\nNarratiivisuus - Jokaisella meillä on oma sisäinen tarinamme. Millaisia yhteisiä työpaikan tarinoita haluamme rakentaa ja luoda? Monipuolisten tarinoiden kertominen tukee muutosta.\nVoimavarakeskeisen työnohjauksen tavoitteista\nTyönohjauksen tavoitteet sovitaan kunkin työyhteisön kanssa. Niitä tarkennetaan työnohjauksen kuluessa pitkin matkaa. Työnohjauksen tavoitteita voivat olla esimerkiksi:\noman työroolin näkeminen aiempaa tarkemmin ja selvemmin\ntyöyhteisön vahvuuksien lisääminen ja perustehtävän selkiyttäminen\noman työroolin uudistumista ja luovuuden lisääminen\ntyönilon ja uudistumisen mahdollistaminen työyhteisössä\ntyössä jaksamisen ja onnistumisen tukeminen\nristiriitojen käsittelemisen taidon kehittäminen\nrohkeuden lisääminen omaan työhön liittyvässä kehittämisessä ja työn rajaamisessa\nVoimavarakeskeinen työnohjaus rakentuu yhdessä ymmärtämällä. Sinä tulet kuulluksi.\nIhmisten ainutlaatuisuus on työyhteisössä arvokasta. Työpaikalla on tärkeä löytää jokaisen vahvuudet ja tukea niitä. Erilaisten työntekijöiden ansiosta kaikki työt tulevat tehtyä ja kaikki näkökulmat huomattua. Työyhteisö voi toimia näin parhaalla mahdollisella tavalla.\nVoimavarakeskeinen työnohjaus on yhteinen matka\nTyönohjaaja on tukemassa prosessia rinnallakulkijana. Työnohjattavat määrittelevät reittiä yhdessä työnohjaajan kanssa. Voimavarakeskeisessä työnohjauksessa arvioimme yhteistä prosessia pitkin matkaa. Silloin olemme koko ajan oikealla polulla. Työnohjaaja pitää huolta ohjausprosessista.\nTyönohjaustapaaminen kestää yleensä kerralla 60- 90 minuuttia ja tapaamisten väli on tavallisimmin kahdesta neljään viikkoa. Työnohjauksen kokonaiskesto on usein vuoden, joskus enemmänkin, sillä muutos ja kehitys vaativat myös aikaa. Lyhyempi (esimerkiksi viisi tapaamiskertaa) työnohjausjakso on joskus myös toimiva. Silloin saatetaan käsitellä tarkemmin rajattua kysymystä tai tavoitetta.\nVoimavarakeskeisessä työnohjauksessa voin turvallisesti olla minä ja ilmaista itseäni. Työnohjaajaa sitoo vaitiolovelvollisuus. Työnohjaaja pyrkii neutraaliuteen. Hän ei ratkaise tai neuvo eikä asetu kenenkään puolelle. Voimavarat löytyvät jokaisesta meistä itsestämme. Käsiteltyjä asioita ei saa tietää kukaan muu, mikäli yhdessä ei sovita toisin.\nKatajakatu 7 A 23\nKiitos yhteydenotosta, palaan asiaan!\n© Riikka Antila. All rights reserved.


Julkaisupäivämäärä 22.09.2020 18.23\nErehdys-leffa jäi teemallisesti 1930-luvulle. ”Tähdet kertovat” -osassa oltiin jo tukevasti nyky-Helsingissä. © Laatukuva/OM-arkisto\nSyyskuussa 1960 sai ensi-iltansa Komisario Palmu -elokuvasarja – mutta aloitusfilmin ympärillä riittää muitakin erehdyksiä kuin nimi.\nSarjan aloittaja, Komisario Palmun erehdys (1960) oli voittaja, kun Yleisradio vuonna 2012 teki laajan kriitikkokyselyn kautta aikojen parhaasta kotimaisesta elokuvasta.\nAinutlaatuisen hyväksi rankattu elokuva täyttää nyt syyskuussa 60 vuotta – ei tosin sinä päivänä, joka lähdeteoksiin on painettu.\nHelsinki-elokuvien jalokivenä hellitty Komisario Palmun erehdys ei myöskään saanut ensi-iltaansa Helsingissä, niin kuin on uskottu, vaan ihan toisessa päässä Suomea!\nMestariteoksen 60-vuotisjuhlan kunniaksi on syytä listata todelliset ”Komisario Palmun erehdykset”. Rapatessa roiskui.\nOmat mokansa tekivät niin Waltari, Kassila kuin elokuvakansa.\nLukemattomat katsojat ovat kyselleet, mikä se tarinan nimeen nostettu ”Komisario Palmun erehdys” oikein on?\nKonkaripoliisi Frans J. Palmu (Joel Rinne) ratkaisee dekadentin miljonäärin Bruno Rygseckin (Jussi Jurkka) hukkumisen palatsinsa uima-altaaseen, vaikka esimiehet kielsivät tutkimasta tapaturmaa murhana. Pystyvä Palmu löytää kurkkaamalla jopa juoneen oleellisesti kuuluvan kissanmyrkytyspullon eksoottisesta maljakosta.\nSuhteellisen yksimielisen kannan mukaan komisario Palmun erehdys on, että hän lähettää nuoren ja innokkaan apulaisensa Virran (Matti Ranin) kierrokselle vielä jäljellä olevien epäiltyjen pariin lavertelemaan tutkinnan edistymisestä.\nHelsinkiläiset leffafriikit ylpeilevät turhaan Komisario Palmun erehdyksen ensi-illasta, sillä todellisuudessa elokuva nähtiin ensimmäisen kerran Oulussa. © Suomen filmiteollisuus Sf Oy/Kavi\nEdes Palmu ei – erehdys! – osaa ennakoida Virran olevan niin pöhkö, että jättää pistoolinsa erään päähenkilön turvaksi, todellisuudessa vaaraksi kaikille.\nIhmettelyä aiheuttanut otsikko on kuitenkin vanhempaa perua, kirjailija Mika Waltarin erehdys. Hän julkaisi alkuperäisromaanin jo vuonna 1940, ja se oli alunperin dekkarisarjan toinen osa.\nEsikois-Palmu Kuka murhasi rouva Skrofin? ilmestyi vuonna 1939, ja se päätyi filmiksi aikanaan ”väärässä järjestyksessä” nimellä Kaasua, komisario Palmu.\nWaltari tähdensi aloittavansa Palmu-salapoliisiromaanien punomisen aina lopputilanteesta. Tässä tapauksessa se tuotti kokonaisuuteen nähden harhaanjohtavan otsikon.\nLöysäily onkin mysteeri sinänsä, sillä Waltari oli muuten maan taitavin iskevien otsikoiden laatija.\nMoni hänen romaani- ja näytelmäotsikkonsa tarttui jopa lentäviksi lauseiksi, esimerkiksi Vieras mies tuli taloon, Jättiläiset ovat kuolleet, Tanssi yli hautojen ja Kuun maisema.\nSuomen elokuvamaailman 1950–60-lukujen taitteen ykkösohjaaja Matti Kassila kamppaili turhaan vastaan, kun tuottaja T.J. Särkkä yritti naittaa häntä yhteen yleisöystävällisen dekkariaiheen kanssa.\nLupaus muhkeasta budjetista sai kuitenkin Kassilan taipumaan. Filmausten rennossa, päkistämättömässä ilmapiirissä ei pikku klaffivirheistä ja aikakausierheistä murehdittu.\nNäkyvin ohjaajan ”erehdys” ovat paheen pesän pihassa pulleina huojuskelevat pajunkissat, vaikka tarina sijoittuu myöhäissyksyyn. Pajunkissat ovat todella näkyvästi esillä, kun eräässä kohtauksessa Bruno-isännän miespalvelija Batler (Leevi Kuuranne) kaivaa eiralaisen huvilan pihaan hautaa – onneksi sentään vain rotukissalle.\nHupsista! Elokuvassa on pieniä erheitä siellä sun täällä: pihoilla kasvaa pajunkissoja, vaikka pitäisi olla syyskuu. © Suomen filmiteollisuus Sf Oy/Kavi\nPalmu sai loistavat arvostelut, mutta yksi kriitikko yritti napata Kassilan kiinni teknisestä virheestä.\nPoliisilaitosjaksoissa Senaatintorin liepeillä vilahtaa kuulemma liian tuoreen vuosimallin auto, vaikka elokuvan tapahtumat sijoittuvat kirjasarjan ilmestymisajan maailmaan.\nKeskeisessä kohtauksessa näkyvä poliisipistooli sentään on aidosti 1920-luvun mallia.\nTietokirjallisuudessa ja vaikkapa elokuvaharrastajien suosimassa imdb-tietokannassa on sanottu Komisario Palmun erehdyksen ensi-illan olleen Rex- ja Tuulensuu-teattereissa Helsingissä 9. syyskuuta 1960.\nTämä ei pidä paikkaansa. Rexin ja Tuulensuun ohjelmistoon filmi tuli vasta viikkoa myöhemmin, näinä päivinä tasan 60 vuotta sitten.\nSen sijaan Oululla oli kunnia saada Suomen ensimmäisenä paikkakuntana ”Erehdyksen” yleisöensi-ilta.\nToripolliisi-kaupungin yleisö pääsi näkemään mestariteoksen Kiistola-teatterissa 15.9.1960.\nKukaan oululainen tuskin aavisti katsovansa yhtä Suomen elokuvahistorian vetävimmäksi osoittautuvaa kestosuosikkia, mutta leffa upposi yleisöön sielläkin välittömästi.\nKomisario Palmun erehdyksen todellinen merkkipäivä on siis 15. syyskuuta, mutta juhlan aihetta riittää nyt vähintäänkin koko täksi viikoksi.\nKun kaikki meni putkeen\nKomisario Palmu -sarjan alkuosissa onnistui ihmeellisesti kaikki mahdollinen: roolitus, juoni ja rennon tekemisen tunnelma.\nNeljä Komisario Palmu -elokuvaa ovat suomalaiskatsojien ikisuosikkeja. Jokaisen ohjasi Matti Kassila (1924–2018), mutta vähältä piti. Vuonna 1963, kun tuotantoyhtiö oli suunnittelemassa sarjalle seuraavaa jatko-osaa, Kassila oli halunnut siirtyä käsikirjoittajaksi ja sopinut Matti Raninin astuvan tilalleen ohjaajaksi.\nRaninhan itse näytteli hesalaiskomisarion (Joel Rinne) terhakkaasti säntäilevää apulaista – ja sitten tuo mies oli tosielämässä saamaisillaan käsiinsä operatiivisen vastuun koko sarjasta!\nKyseinen Lepäisit jo rauhassa, komisario Palmu -elokuva jäi toteutumatta. Samana vuonna alkanut pitkä näyttelijälakko hautasi hankkeen lopullisesti.\nValmistuneissa Palmu-rikoskomedioissa on yllin kyllin legendaarisuuden aihetta. Filmit ovat Komisario Palmun erehdys (1960), Kaasua, komisario Palmu! (1961), Tähdet kertovat, komisario Palmu (1962) ja lopulta alkuperäisen sarjan tyylistä huomattavasti poikkeava värillinen Vodkaa, komisario Palmu (1969).\nEnsimmäinen arvostetaan nykyään pilviin, vaikka 1960-luvulla arvostelijat kokivat sarjan paranevan uusissa osissa. Katsojamäärätkin vielä nousivat niissä.\nKomisario Palmun erehdys on ainoa filmeistä, jonka Kassila sijoitti menneisyyteen, 1930-luvun jälkipuoliskon vanhaan Helsinkiin, sen oudolle puolelle. Tämä lisää viehätystä nykyihmisten silmissä.\nKaikkiaankin elokuvassa on ihmeellinen onnistumisen tuntu. Esimerkiksi Palmun toinen apulainen Leo Jokela, etsivä Kokki, nousee unohtumattomaan läpimurtoon lakonisuuksillaan sekä tulkitsemalla humppafoksin Silmät tummat kuin yö Kämpin kabinetissa muun muassa seurapiirikaunotar Irma Vanteelle (Elina Pohjanpää).\nLautapelit kertoivat sata vuotta sitten lähes poikkeuksetta sodasta: ”Kansaan saatiin iskostettua, mitä suomalaisuuteen kuuluu”\nJulkaisupäivämäärä 27.05.2022 12.14


Suomen Senioriliikkeen tiedotuksia\nKinaporin vapaaehtoisten matkailutiimi järjestää:\nRetki Rajamäelle 11.5.-22\n· Lähtö Mikonkadulta kello 9.30\n· Paluu Mikonkadulle n. kello 17.00\n· Käymme Nurmijärven kirkossa ja Tehdas- ja alkoholimuseo Rajamäen ryypissä\n- (ent. Alkoholitehdas).\n· Museossa on neljä kerrosta, ei hissiä!\n· Hinta 25 euroa (Museokortilla 20 euroa)\n· Hinta sisältää edellä mainitut kohteet sekä matkan ja lounaan.\n· Ilmoittautumiset narikassa torstaisin klo 10-12, puhelinpäivystys 041 8051621 klo 14.00 saakka.\n· Viimeinen maksupäivä 28.4.2022.\nPoiminta Suomen Senioriliikkeen Sääntömääräisestä syyskokouksesta 27.11.2021\nTelesenioreista kokouksessa olivat läsnä Mirjam Palomaa ja Helen Bade\nKokouksen lopussa käytiin vapaata keskustelua järjestön keskeisistä asioista, joiden yhteenveto on liitetty pöytäkirjaan.\nKeskusteltiin uusista hyvinvointipalveluista Espoossa ja Vantaalla.\nSenioriliikkeentavoitteena on järjestää tilaisuuksia, jossa virkamiehiä mukana ja vastaisivat, miten terveyspalvelut tulevaisuudessa järjestetään.\nPienien eläkkeiden korotuksesta ja verotuksesta on tehty kansalaisaloite, joka on kansalaisaloitepalvelussa 1.12. 21 lähtien. Eeva toivoi jäsenten kannattavan aloitetta.\nJäsenet voisivat myös ottaa kantaa lehdissä hyvinvointipalveluiden saatavuuteen.\nPuhuttiin ”takaisinsoitto” mahdollisuudesta, lääkäripulasta, josta voisimme tehdä julkilausuman. Sosiaali- ja terveyspalveluiden saatavuuteen kannanottoja Senioriliikkeeltä.\nKeskusteltiin myös lääkkeiden koneellisesta jakelusta keskustelua.\nSeniorihyvinvointikeskuksen perustaminen, jossa olisi senioriedustus.\nLisää tilaisuuksia ja tapahtumia toivottiin\nPertti Korpisen kommentti: Mikkelissä ilmainen kokoontumistila. Mukana 58 jäsenjärjestöä. Tilojen kartoitus myös muualla.\nPalkkatukihenkilön rekrytoimisesta vuodelle 2022 keskusteltiin. Avustushakemuksia voidaan tehdä Helsingistä, Espoosta, Helsingistä.\nKeskusteliin myös voisiko Helsingin kaupunki antaa maksuttoman toimistotilan Senioriliikkeelle. Kinapori? Myllypuro? Kamppi?\nLehti tehdään keväällä:\nHyvät Senioriliikkeen jäsenet\nSenioriliikkeen toiminnan tavoitteena on alusta alkaen ollut vanhusasiavaltuutetun viran perustaminen. Nyt virka on perustettu ja maan ensimmäinen vanhusasiavaltuutettu Päivi Topo aloitti työnsä 15.1.2022. Hän antaa haastattelun huhtikuun alussa ilmestyvään Seniorilehteen. Seniorilehteen toivotaan myös jäsenten kirjoituksia, kommentteja, kokemukia hoivasta, palvelujen saatavuudesta, korona-ajan kokemuksista ja muusta mielessä liikkuvista ajatuksista. Lähetä kirje tai sähköposti toimisto@senioriliike.fi tai osoitteella Suomen Senioriliike, Siltasaaarenkatu 4, 00530 Helsinki 1.3.2022 mennessä.. Kirje voidaan julkaista nimimerkillä, jos niin tahdot, mutta tarvitsemme kuitenkin nimesi toimituksen tietoon.\nVanhusasiavaltuutettu Topo tulee myös puhumaan, keskustelemaan ja kuulemaan kokemuksistamme vanhustenhoidosta kokoukseemme myöhemmin keväällä, mikäli koronarajoitukset mahdollistavat tämän. Tästä ilmoitamme erikseen.\nKansalaisaloite - palvelussa on aloite, jota Senioriliikkeen hallitus kannattaa. Kysymys on työeläkkeiden tasokorotuksesta ja eläkkeiden verotuksesta. Jotta aloite pääsee eduskunnan käsittelyyn, tarvitaan 50.000 kannatusta.\nAlla on teksti, jossa tarkemmin sisällöstä. Aloitetta kannatetaan kansalaisaloite -palvelussa. Aloitteeseen pääset suoraan oheisen linkin kautta https://www.kansalaisaloite.fi/fi/aloite/9231\nMikäli haluat allekirjoittaa paperilomakkeella, sen voit tuolostaa aloitepalvelusta. Toimistossamme on myös aloitelomakkeita, joita voit tilata.\nTerveisin ja kevään odotuksin\nOikeutta eläkeläisille työeläkkeiden tasokorotus ja verotuksen eriarvoisuuden korjaaminen.\nVuonna 1996 voimaantullut taitettu indeksi on johtanut siihen, että mitä kauemmin eläkkeensaaja on ollut eläkkeellä, sitä enemmän hän on jäänyt jälkeen niin ansiotulon saajien kuin vasta eläkkeelle siirtyneiden tulojen tasosta. Tämä havainnollistettuna käy ilmi, kun verrataan vuonna 1995 eläkkeelle siirtyneen, tuolloin 65 vuotta täyttäneen henkilön vuoden 2020 eläketasoa ansiotulon saajan tulokehitykseen. Edellisellä ryhmällä eläke vuonna 2020 oli 53 % korkeampi kuin vuonna 1995. Vastaava ansiotason nousu on ollut 105 %.\nKun taas verrataan kolmen eläkkeensaajaryhmän tuloa palkansaajien keskituloon vuoden 2020 luvuilla ne ovat: Kahdeksankymmentä ( 80 ) vuotta täyttäneiden (lukumäärä 31.12.2020 oli vajaa 333 000) eläke oli keskipalkasta 43,9 %, kaikkien vanhuuseläkkeensaajien vastaava luku oli 53 % ja taas viime vuonna eläkkeelle jääneiden vanhuuseläke keskipalkasta oli 59,5 %.\nNopein ja ainoa tapa on korjata niiden lähes 1,5 miljoonan ihmisen ”ansaintaloukkuun” jääminen on tasokorotus, jolla kunkin ikäluokan osalta suoritetaan työeläkkeen korjaus, jolla eläke tulisi sille tasolle, millä se olisi nyt siinä tapauksessa, että taitettua indeksiä ei olisi otettu käyttöön lainkaan. Käytännössä se merkitsisi sitä, että jo vuonna 1995 65 vuotta täyttäneiden eläkkeensaajien eläke nousisi noin 12 %. Vuonna 2005 eläkkeelle siirtyneiden, jolloin kaikki eläkkeensaajat tulivat taitetun indeksin piiriin, korotustarve olisi noin 4 %. Vuonna 2015 eläkkeelle siirtyneiden korotustarve olisi enää 1-2 %:n haarukassa kun taas juuri eläkkeelle siirtyneillä jälkeenjääneisyyttä ei enää olisi käytännössä lainkaan.\nNoin 12 %:n korotusryhmään kuuluu vuoden 31.12.2020 tilaston mukaan vajaa 57 000 ihmistä ja heidän keskimääräinen tasokorotuksensa olisi noin 145 euroa per kuukausi. Vuonna 2005 eläkkeelle jääneiden korotustarve olisi noin 70 euroa kuukaudessa ja vuonna 2015 eläkkeelle jääneille enää noin 25 euroa per kuukausi.\nNäiden korotusten yhteisvaikutus olisi vuositasolla vain murto-osa eläkelaitosten vuosittaisesta tuloksesta rahastojen tuotto-odotukset huomioon ottaen. Tasokorotuksen merkittävin vaikutus kohdistuu pienituloisimpiin jo vuosia eläkkeellä olleisiin. Tasokorotuksen kansantalouden kysyntää lisäävä vaikutus olisi omiaan lisäämään työllisyyttä ja sitä kautta myös verotuloja.\nE l ä k k e e n s a a j i e n v e r o t u k s e n k o r j a a m i n e n .\nEläkkeensaajien verotus on perustuslain 2 luvun 6 pykälän mukaisen sisällön vastainen ja asettaa eläkkeensaajat eri asemaan muiden tulonsaajien kanssa. Vuoden 2021 verolaskurin (Veronmaksajain keskusliitto) mukaan verotuksen eriarvoisuudesta antaa konkreettisen kuvan alla oleva taulukko:\nVastuuhenkilöt: Veikko Lahtinen, Seppo Pennanen, Pekka Hirvonen, Jouko Hiekkanen Heikki Elonheimo.


Huutonaurua - YLE:n julkaisema ohjevideo, miten estää raiskaus! - Uusi MV-LehtiUusi MV-Lehti\nHuutonaurua – YLE:n julkaisema ohjevideo, miten estää raiskaus!\nJulkaistu 15.08.2018 18:36, 51695 lukukertaa\nKatso, kunhan lupaat ettet tukehdu nauruun, tai itkuun.\nVideon olisi voinut tituloida ”taikalapanen”…\nOlisiko lapanen toiminut alla mainitussa tapauksessa?:\n13 -vuotias tyttö alkoi vuotaa verta – he jatkoivat joukkoraiskausta silti!\nVoi voi, kunpa se oikeasti olisikin noin helppoa!\nMissähän kuplassa ne tyypit mahtavat elää, jotka luulevat tällaisen muka oikeasti tehoavan? Ja miksi tällaisia täysin epärealistisia höpöjuttuja näytetään kansalaisille?\nTässäpä meillä on jälleen hyvä todiste siitä, että Yle on valhemedia.\nYle jakaa taas väärää ja tällä kertaa tosi vaarallista informaatiota kun se uskottelee naisille, että voivat tuolla tapaa estää raiskauksen, joukkoraiskauksesta puhumattakaan.\nJa jotta aivopesu olisi täydellistä videon raiskaajaa näyttelee ylen ideologian mukaisesti aika kantasuomalaisen näköinen jäbä eikä tietenkään mikään matu.\nHyvin paljastava yksityiskohta on tosiaan se, että raiskausta yrittäväksi henkilöksi on tuohon videoon laitettu valkoihoinen kantasuomalaisen näköinen mies eikä tummaihoinen maahanmuuttaja.\nTämähän on selvä poikkeus Ylen viime aikoina noudattamaan tyyliin, jossa aivan tietoisesti pyritään tuomaan maahanmuuttajataustaisia henkilöitä esiin ja sijoittamaan heitä mahdollisimman moneen ohjelmaan ja mahdollisimman moniin eri ohjelmatyyppeihin. Tällä menettelyllä on pyritty siihen, että katsojat vähitellen tottuisivat tällaiseen näkyyn ja alkaisivat pitää sitä aivan ”normaalina” ja ”luonnollisena”.\nVaikutelma onkin monesti ollut aika kökkö ja suorastaan koominen, kun asetelman keinotekoisuus on paistanut niin vahvasti läpi. Jokainen normaalilla järjenjuoksulla varustettu katsoja on pystynyt tajuamaan, että tässä ollaan nyt tekemässä maahanmuuttajamyönteistä propagandaa.\nNyt kuitenkin, kun tämän videon aihepiirin kohdalla olisi tilanne, jossa ihan tilastollinen todennäköisyyskin puoltaisi tummaihoisen maahanmuuttajan käyttämistä, Yle onkin tehnyt täyskäännöksen ja laittanut maahanmuuttajat visusti sivuun. Sen sijaan raiskaajan rooliin on asetettu tällainen huomattavasti epätodennäköisempi vaihtoehto.\n2. Suomi, Putin ja Sputnik-rokote: "Salattiin sit koko juttu" 6.3. 12:53\n8. Yhä useampi amerikkalaisista vastustaa BLM-liikettä ja uskoo, että George Floyd ei kuollut murhattuna 6.3. 08:51


INSTRO A GOGO OSA 80 (6. kausi) – INSTRO A GOGO\nTässä jännittävässä jaksossa lähdemme jälleen Japaniin ja puhumme sekä tietenkin kuuntelemme japanilaista rautalankamusiikkia, eli elekiä - vanhempaa että uudempaa. Japanissa elettiin 60-luvun alussa voimakkaassa taloudellisessa noususuhdanteessa ja länsimaisia vaikutteita imettiin kulttuurin jokaisella saralla, myös musiikissa. Elekin syntyhistoria on hyvin samankaltainen kuin meidän rautalankamme: länsimaiset kitararock-vaikutteet ja slaavilainen mollikaiho yhdistyivät maan oman perinnemusiikin kanssa… eikö kuulostakin tutulta? Tämän vuoksi oli mielestämme varsin luontevaa maustaa tämänkertaista showtamme supisuomalaisella 60-luvun rautalangalla: The Steelers ja The Wanderers.\nLoppupuolelle lähetystä mahdutimme vielä mukaan vuoden ensimmäinen Elokuvakatsauksen, jossa tarkastelussa belgialainen mestaridekkari Hercule Poirot, joten voidaan puhua tiivistää paketista ilman juotokäyntiä. Shown juontaa IAGGn alkuperäinen dynamic duo Jari Moberg ja Janne Örnberg.\nLegendaarinen Ventures-kitaristi Nole ”Nokie” Edwards kuoli 12.3 lonkkaleikkauksen jälkeisiin komplikaatioihin 82-vuotiaana. Oklahomassa 1935 syntynyt Edwards aloitti kitaransoiton viisivuotiaana ja aloitti ammattimaiset esiintymisensä jo 12-vuotiaana. myöhemmin Edwardsin perhe muutti Washingtonin Tacomaan, jossa nuori Nokie tienasi säännöllisillä esiintymisillään erilaisissa tapahtumissa ja tanssiaisissa. Tuolloin hän tutustui myös Buck Owensiin, joka pyysi tätä liittymään yhtyeensä soolokitaristiksi. 1960 Nokie liittyi 1958 perustettuun Venturesiin. Aluksi hän soitti bassoa, mutta hyvin pian huomattiin, että Edwardsin kaltaisen virtuoosin taidot kyetään paremmin hyödyntämään soolokitarassa, joten aiempi soolokitaristi Bob Bogle luovutti paikkansa jatkaen basistina (myös komppikitaristi Don Wilson ehti lyhyen ajan kokeilla bassoa). Edwards jatkoi Venturesissa vuoteen 1968, jolloin hän siirtyi soolouralle, mutta palasi yhtyeeseen 1972 jatkaen yhtäjaksoisesti vuoteen 1984. Tämän jälkeen Edwards nähtiin kiertueilla vuorotellen tai samanaikaisesti toisen Ventures-soolokitaristin Gerry McGeen kanssa. Ventures on kaikkien aikojen eniten myynyt instrumentaaliyhtye yli sadallatuhannella levyllä.\nHuonontuneesta terveydestään huolimatta Nokie Edwards jaksoi keikkailua viime päiviin asti. Omien puheidensa mukaan hän aikoi jatkaa esiintymisiä niin kauan, kun löytyy ihmisiä, jotka haluavat kuulla hänen soittavan. Kuva lokakuulta 2015, jolloin Edwards esiintyi Helsingin Kulttuuritalolla taustallaan The Charades.\nVenturesin vaikutusta japanilaiseen elekiin ei voi olla painottamatta liikaa. Vaikutteet kulkivat kuitenkin molempiin suuntiin ja siinä missä japanilaiset yhtyeet ottivat mallia heistä ja levyttivät Venturesin kappaleita, levytti Ventures läjäpäin eleki-hittejä ja teki niin ikään Japanin markkinoille useita hiteiksi nousseita omia eleki-vaikutteisia kappaleita, kuten esim. ”Ginza Lights” (1966), johon Nokie Edwards oli saanut idean öisellä taksimatkalla Tokiossa Ginzan alueella. Kapple oli Venturesin suurimpia hittejä Japanissa ja se on myöhemmin levytetty lukuisia kertoja niin laulettuna kuin instrumentaalina. Videoklipissä Edwards esittää kappaleen Deke Dickersonin kanssa Guitar Geek Festivalilla Anaheimissa 2012.\nVenturesin myötä myös heidän käyttämistään Mosriten kitaroista tuli Japanissa suosittuja. Aasian tavaramerkkioikeudet tuottivat kuitenkin päänvaivaa yhtä paljon silloin kuin yhä tänä päivänä. Kerrotaankin, että Kaliforniassa Mosriten tehtaalla itse merkin ja tehtaan perustaja Semie Moseley kummasteli kuinka joka toinen bändi Japanissa käytti hänen kitaroitaan, vaikka ei ollut saanut niistä jeniäkään maksusuorituksia. Hän soitti vihaisen puhelun Japaniin ja tivasi kuka julkeaa rakentaa ja myydä hänen kitaroitaan ilman asianmukaisia lisenssejä. Japanin Mosriten tehtaalta vastattiin tyynesti: - Mutta tehän olette Mosrite of California ja me vain pelkkä Mosrite. Kuvassa Yuzo Kayama poseeraa Nokie Edwardsilta lahjaksi saadun aidon amerikkalaisen Mosrite-kitaran kanssa.\nRikosten kuningattareksi kutsuttu dame Agatha Christie (1890-1976) on Shakespearen jälkeen kaikkien aikojen myydyin kirjailija. Hänen kirjojaan on myyty noin kaksi miljardia kappaletta ja niitä on käännetty 44 kielelle. Kuuluisin Christien luomista hahmoista on yksityisetsivä Hercule Poirot, joka esiintyy yhteensä 33 romaanissa ja 54 novellissa vuosien 1920 ja 1975 välillä. Poirot on Belgian poliisivoimien johtavasta asemasta eläkkeelle jäänyt viranomainen, joka on muuttanut Ensimmäisen maailmansodan aikana Englantiin. Sodan jälkeen hän ryhtyy yksityisetsiväksi ystävänsä kapteeni Hastingin kanssa. Tutkimuksissaan Poirot luottaa psykologiaan ja ”pieniin harmaisiin aivosoluihinsa”. Luonteeltaan mestarietsivä on äärimäisen pedantti ja turhamaisuuteen taipuvainen - varsinkin vanhemmiten.\nPoirot´a on vuosikymmenten aikana esittänyt teatterissa, elokuvissa ja TV-sarjoissa lukuisat maineikkaat näyttelijät, kuten mm. Charles Laughton, Peter Ustinov, Alfred Molina, Ian Holm ja Oscar-ehdokkuuden arvoisesti Albert Finney vuonna 1974. Viimeisimpänä mestarietsivän roolissa on nähty 2017 Kenneth Branagh. Tunnetuin ja monien mielestä paras roolissa on ollut David Suchet (kuvassa), joka esitti Poirot´a 1989-2013 ensin TV-sarjassa ja myöhemmin TV:lle tehdyssä elokuvasarjassa. Suchet on kertonut halunneen korostaa henkilön inhimillisyyttä, eikä tämän oikukkaita ja humoristisia piirteitä: - Halusin, että katsojat voivat nauraa Poirot´n kanssa, mutta ei hänelle.\nSeattlen seutua ja varsinkin Tacoman kaupunkia voi hyvällä syyllä pitää garage rockin kehtona; sieltä ovat saaneet alkunsa monet genren merkittävimmät pioneeribändit, kuten nyt esiteltävä 1958 perustettu The Fabulous Wailers (vuodesta 1962 pelkkä The Wailers). Rytmibluesista innoituksen saaneen yhtyeen ensimmäinen single ”Tall Cool One” (1959) kipusi Billboardin listan 36. sijalle ja rotumusiikkilistalla jopa 24. sijalle. Vielä seuraavakin menestyi varsin hyvin, mutta jäi silti viimeiseksi sijoitukseksi valtakunnallisella listalla. Suosio jatkui kuitenkin tasaisena Yhdysvaltojen läntisissä ja luoteisissa osavaltiossa aina yhtyeen hajoamiseen asti vuoteen 1969. Wailers innoitti menestyksellään monia Seattlen alueen kellaribändejä ja toimi eräänlaisena isoveliryhmänä muutamaa vuotta nuoremmille The Sonicsin jäsenille. Vaikka Wailers levytti suurimmaksi osin laulettua materiaalia, niin myös instrumentaalit kuuluivat vahvasti yhtyeen repertoaariin, kuten 1962 julkaistu ”Mashi” osoittaa.\nReilut kymmenen vuotta kasassa ollut helsinkiläinen surf kombo Törmäilyautot julkaisi viime vuoden loppuvuodesta singlen, jonka A-puolelta nappasimme kuunteluun ”Säpinää San Paolossa”. Törmisten musiikissa wanhan liiton vetinen surf-soundi on valjastettu kekseliäästi modernin kitararockin käyttöön. Yhtye vieraili IAGG Clubilla tammikuussa 2015.\nJapanin kaikkien aikojen suosituin pop-artisti sulatti yleisön sydämet siirappisilla balladeilla, mutta oli myös eräs merkittävimmistä eleki-pioneereista ja sävelsi (pseudonyymillä Kosaku Dan) sekä levytti liudan genren klassikoista, kuten malliksi valitsemamme ”Blue Stardust” vuodelta 1966. Maineikkaan taiteilijasuvun vesa ja kuuluisan näyttelijän Ken Ueharan poika seurasi isänsä jalanjälkiä myös elokuviin. Nuorisolle suunnattujen musiikkipainotteisten wakadaishô -elokuvien lisäksi Kayama esiintyi monissa vakavissakin rooleissa, kuten nuorena lääkärinä itsensä Akira Kurosawan draamaelokuvassa ”Akahige” (suom. Punaparta).\nEDO KAMAYOSHI & THE TOKYO VENTURES\nYli kymmenen vuotta kasassa ollut perinteistä elekiä esittävä Edo Kamayoshi & The Tokyo Ventures on varsin suosittu esiintyjä Japanin live-musiikkia tarjoavilla klubeilla. Soolokitaristi Edo Kamayoshin ura alkoi jo 60-luvulla, eikä bändin muutkaan jäsenet ole mitään noviiseja. ”Black Sand Beach” on tietenkin Yuzo Kayaman eleki-klassikko, joka sai Tokyo Venturesin tasan vuosi sitten ilmestyneellä albumilla ”Gekitotsu! Elec Paradise” arvoisensa tulkinnan.\nEnnestään lähes tuntematon Jun Mayuzumi kiilasi Japanin popmusiikkikentän kirkkaimpaan parrasvaloon 1967 kappaleella ”Koi No Hallelujah”, joka on maineikkaan säveltäjän ja myös muusikkona menestyneen Kunihiko Suzukin käsialaa. Tähän jaksoon valitsimme kuitenkin seuraavana vuonna julkaistun menestyskappaleen ”Makka na Taiyo”. Mayuzumin ura jatkui aktiivisena pitkälle 70-luvulle ja vielä senkin jälkeen epäsäännöllisen säännöllisesti erilaisten kiertueiden merkeissä aina näihin päiviin asti.\nVaikka The Wanderers oli varsin suosittu kitarayhtye kotikaupungissaan Helsingissä rautalankaboomin kuumimpana vuotena 1963, niin levyttämään se ei silti jostain syystä ehtinyt. Yhtyeen rumpali Pertti Kilpeläinen nauhoitti kuitenkin joitain treenejä loppuvuodesta -63. Osa näistä nauhoista julkaistiin jo 1982 ”Suomalaista historockia osa 3” -LP-levyllä. Jäljelle jääneet nauhoitteet näkivät päivänvalon viimevuoden lopulla ilmestyneellä ”Sadoin sähkökitaroin extra osa 5” -CD-kokoelmalla, josta poimimme mukaan Shadows-faneille tutun ”36-24-36”. Kappaleen säveltäneen Jet Harrisin mukaan nimi paljastavaa Shadows-tuottaja Norrie Paramorin sihteerin strategiset mitat.\nKitaristi Teuvo Grönroosin (myöhemmin mm. The Diamonds ja The Old Stars) perustama helsinkiläinen The Steelers (1961-1964) levytti vain yhden ainokaisen singlen, joka sisälsi rautalankaversiot traditionaalisista kappaleista ”Tuoll’ on mun kultani” ja ”Valkoakaasiat”. Näiden klassikoiden sijaan valitsimme heidän treenikämpällään 1963 äänittämänsä instrumentaaliversion Ray Charlesin ”Hit the Road Jackista”. Vaikka Steelers ei kuulunut suomalaisten rautalankayhtyeiden tuotteliaampaan kärkeen niin se on lunastanut paikkansa suomirockin historiassa sen rumpalina toimineen Remu Aaltosen ja laulusolistin Sammy Babitzinin uran lähtölaukauksena.\nLegendaarinen The Shadows teki jäähyväiskiertueensa 2015, mutta yhtyeen soolokitaristi Hank Marvin ei ole jäänyt viettämään eläkepäiviään keinutuolissa. Viime vuonna ilmestyneeltä, ja Englannin albumilistan 9.sijalle kohonneelta ”Without the Wordiltä” valitsimme Marvinin tulkinnan Poirot -TV-sarjan tunnuskappaleesta, jonka loppupuolella mestari intoutuu herkullisesti blues-improvisointiin.\n“Too Young to Know My Mind” on yhtyeen komppikitaristi Don Wilsonin ystävän Christian Wilden tekemä kappale, joka julkaistiin singlen B-puolella 1968. Kappale äänitettiin murroskohdassa, jolloin Nokie Edwards oli jättäytymässä soolouralle ja levy julkaistiin samoihin aikoihin kuin ”The Horse” -albumi, jolla soolokitaraa soitti jo Gerry McGee.


Linus Torvalds haukkuu läppärinäytöt: Pian puhelimetkin nauravat - Hardware.fi\nCES 2022 näyttö tietokone Samsung tarjoukset Chromebook Logitech Hewlett-Packard Windows HDMI 2.1\nHardware.fi > Uutiset > Linus Torvalds haukkuu läppärinäytöt: Pian puhelimetkin nauravat\nLinus Torvalds haukkuu läppärinäytöt: "Pian puhelimetkin nauravat"\nKirjoittaja Matti Vähäkainu, 31. lokakuuta, 2012 17:56 31.10.2012 17:56 | Kommentteja (18)\nLinux-käyttöjärjestelmän kehittäjä Linus Torvalds on tunnettu värikkäistä kommenteistaan. Aiemmin muun muassa kiintolevyjä saatanaan verrannut Torvalds on Google+-palvelussa tilittänyt kannettavien tietokoneiden surkeista näytöistä.\nMaanantaina Googlen esittelemän Nexus 10 -tabletin innostamana hän lyttää nykyläppäreiden näytöt. "Jo 399 dollarin tabletista löytyy 2560 x 1600 -resoluution näyttö, joten voitaisiinko siitä tehdä pikkuhiljaa standardiresoluutio kannettavissa tietokoneissa", pyytää Torvalds.\nNykyisin kannettavissa tietokoneissa käytetään usein 1366 x 768 -resoluutiota, joka on miltei sama kuin uusimmissa huippupuhelimissa. Ensimmäiset Full HD -paneelilla varustetut puhelimetkin saapuvat todennäköisesti ensi vuonna markkinoille, jolloin Torvaldsin mielestä "kännykätkin nauravat huvittavan huonoille läppärinäytöille".\nLinux-guru jatkaa, ettei resoluutiota tarvitse mainostaa millään "retina-pelleilyllä", vaan sitä voisi kutsua esimerkiksi "järkeväksi resoluutioksi". Lisäksi "vähemmän lahjakkaille" teknologia-asiantuntijoille Torvalds huomauttaa, ettei suuri resoluutio ole yhtä kuin pienemmät fontit.\nTilityksessä on paljon järkeä, sillä uusimpien 10-tuumaisten tablettien resoluutiot ovat parhaimmillaan kaksi kertaa suuremmat sekä pysty että vaakasuunnassa kuin tyypillisessä markettiläppärissä. Hinnat on kuitenkin tableteissa poljettu niin alas, ettei järkevää syytä viime vuosituhannen resoluutiolle helposti keksi.\nLinus Torvalds Nexus 10 Google Nexus 10\nConodod 31. lokakuuta, 2012 18:14\nEntä säälittävät desktop -näytöt?\nVai onko desktop jo niin retroa, ettei kukaan enää viitsi vaivautua?\nNimimerkki "99% ajasta desktopissa, 1% mobiilissa"\ndRD 31. lokakuuta, 2012 18:19\nOriginally posted by Conodod:\nKyllähän desktopeissa kuitenkin resoluutiota saa näyttöihin (ainakin rahalla). Mutta läppäreissä ei aina edes rahalla, jos tietyn firman tiettyä mallia haluaisi, mutta ei tyydy siihen 15.4" -näyttöön 1366x768 -resolla. Ja toki valtaosa PC-myynnistä taitaa olla läppäreitä nykyisin, ainakin ne ohittivat desktop-myynnin jo 2008 joulumyynnissä.\npeex 31. lokakuuta, 2012 18:22\n2560 x 1600 ja yhtäkään peliä et pystyisi pelaamaan täydellä resolla jos on perusläppäri alla. Tarviiko sitten nettisurffailuun noin hyvää resoluutiota?\nEi mihinkään gigantin alennus aceriin voi mitään super-duper paneelia laittaa tai sen hinta olis kaksinkertainen.\ndRD 31. lokakuuta, 2012 18:34\nOriginally posted by peex:\nPointtina taisi olla osittain se, että jos 350 euron tabletteihinkin voidaan tunkea kunnon resoluutiolla varustettu näyttö, niin se näyttö tuskin nostaisi montaa euroa hintaa. Ja jos ja kun päästäisiin tilanteeseen, että "normaali" näytön resoluutio olisi cheapoläppäreissäkin jotain tuota tasoa, niiden näyttöjen valmistuskustannus romahtaisi ajan kanssa murto-osaan nykyisestä (kysynnän ja tarjonnan lait).\nremix 31. lokakuuta, 2012 19:10\nLäppäreiden näytöissä siirryttiin huonompaan suuntaan jokunen vuosi sitten. Silloin esim. HP:lta oli tarjolla kohtuu hintaan 1680x1050-resoluution koneita. Yhtäkkiä kaikki piti olla widescriiniä ja sehän kävi helposta leikkaamalla näytöistä yläreuna pois.\nJa ilmeisesti niissä resoluutioissa on sitten pysytty jo useita vuosia. Ei kyllä viime aikoina ole tarvinnut olla läppäreiden kanssa tekemisissä juurikaan.\nsuperkick 31. lokakuuta, 2012 19:58\nRatkaisuna on pikselintuplaus koska tuo resoluutio puolittuu nätisti ja käytetään peleissä resoluutiota 1280x800.\ndRD 31. lokakuuta, 2012 20:17\nOriginally posted by remix:\nJuurikin näin, kohta 9v ikäinen HP:n bisnesläppäri on 1680x1050 -resolla ja tuossa about vuosi takaperin ostin vajaan parintonnin uutta HP:n bisnesläppäriä ja rahallakaan ei saanut 1440x900 -resoa parempaa. Käsittämätön tilanne.\npeex 31. lokakuuta, 2012 23:31\nTakapakkia on tosiaan otettu vähän.. Oisko syynä valmistuskustannukset?\nTänä "full hoodee" aikana löytyy kuitenkin kohtalainen tarjonta 1920x1080 reson paneeleista.\nD00mer 1. marraskuuta, 2012 0:14\nItellä on vieläkin 19" 1440x900, eikä kyllä ole tullut tarvetta millekkään full-hd tai sitäkin suuremalle resolle, niin pelatessa kuin videoita/leffoja käytössä.\nTosin itellä on toinen, 17" 1280X1024 kakkosnäyttönä, joten "pieni resoluutio" ei ole tullut koskaan ongelmaksi\njartar 1. marraskuuta, 2012 0:40\nTorvaldsi on nykyään pelkkä trolli. Järki on jonnekkin valunut päästä tai sitten hakee vaan huomiota.\nEnsimmäiset Full HD -paneelilla varustetut puhelimetkin saapuvat todennäköisesti ensi vuonna markkinoille, jolloin Torvaldsin mielestä "kännykätkin nauravat huvittavan huonoille läppärinäytöille".\nKyllä ne kännykät mieluummin nauraa työpöytä näytöille. Korkeintaan muutama prosentti työpöytänäytöistä pääsee yli Full HD reson.\nLinux-guru jatkaa, ettei resoluutiota tarvitse mainostaa millään "retina-pelleilyllä", vaan sitä voisi kutsua esimerkiksi "järkeväksi resoluutioksi".\nJoo, järkevä resoluutio kertookin tosi paljon tuotteesta. "Mikä sun näytön resoluutio on? Se on järkevä!" Ei Torvaldsi oikeasti voi olla näin tyhmä.\nLisäksi "vähemmän lahjakkaille" teknologia-asiantuntijoille Torvalds huomauttaa, ettei suuri resoluutio ole yhtä kuin pienemmät fontit.\n"Vähemmän lahjakas" teknologiasiantuntija ei edes tiedä että resoluutiolla voidaan vaikuttaa fonttiin, ohjelmien käyttämään tilaan ja kuvake kokoon. Torvaldsilla ei ole mitään käsitystä siitä mitä ihmiset tietävät koneista.\nEdes pelkkää työpöytä näyttöä ei saa 350 euron hintaan. Hinnat menee hävyttömän kalliiksi siinä vaiheessa kun ylitetään Full HD reso. Työpöytäkäytössä suuremman resoluution hyöty on paljon suurempi kuin kannettavassa. Ihan jo pelkästään suuremman kuvakoon takia. Eiköhän se suurempi reso kannattaisi lykätä ensin sinne, missä suurin hyöty on?\n_kooma_ 1. marraskuuta, 2012 12:39\nMikäli läppäriaaä kaipaa FullHD:ta niin kaiketi "järkevintä" olisi hankkia +1000 euron peliläppäri. Itselle riittää läppärin 1366x768 resoluutio, enpä sillä pelaile, ja hyvin harvoin tulee leffojakaan katseltua, mitä nyt mökillä silloin kun ei telkusta tule mitään katsomisen arvoista. Sekä perus youtubeiluun tuo 15,6" riittää muutoinkin mainiosti.\nItse kaipaisin enemmän prossu sekä näyttis tehoa, riittävää arsenaalia liitäntöjä, ainakin 4 usb:tä ja vielä mielellään versiota 3, hdmi, vga, kuuloke/mikki, hyvää akunkestoa (väh.3 tuntia leffan katsomista). Myös langattomuus on plussaa, eli wlan sekä bluetooth vakiona. Läppäri ei myöskään saisi olla mallia raahattava, eli painoa se maksimi 2,5Kg..\nNiin ja kahden kiintolevyn mahdollisuus, esim SSD:lle käyttis ja muu vähemmällä nopeudella toimiva roina sitten perinteiselle magneetti kiekolle.\nJa sitten koko roska alle 500 euron :)\nkirkanen 1. marraskuuta, 2012 18:54\nYhdyn Torvaldsin kommenttiin. Kyllä läppäreissä voisi olla se 1920x1080 reso jo käytössä kaikissa. Toivon, että resoluutiovaihtoehtojen kirjoa rajattaisiin, jolloin sovellusten, sivustojen ja pelien tekeminen helpottuisi kehittäjien osalta. Tuo 720p tuntuu turhalta välivaiheelta ennen kuin siirryttiin 1080p samoin myös 1920x1200 tuntuu turhalta. Itse loikkasin suoraan 1920x1080 resoluutioon. Älypuhelimissa on se hyvä, että sivustoa voi näppärästi zoomata portaattomasti itselleen sopivaan katselutilaan.\n@_kooma_ Oot oikeassa. Läppäreissä on paljon parantamisen varaa. Olen saamaa mieltä seuraavista: 4 x USB 3.0, HDMI 1.4b, kuuloke/mikki, akun kestoa mielellään 4 tuntia, WLAN, sisäinen 3G/4G, Bluetooth ja kunnon SSD-kiintolevy. En kuitenkaan pidä hyvänä ajatuksena HDD:tä, koska se kuluttaa virtaa enemmän kuin SSD ja kannettavan koko sekä paino suurenisi. Tuo vga-liitäntäkin on hieman mietinnän alla, koska DVI olisi vaihtoehtona (adapterilla vga:ksi) ja nykyään monet laitteet tukevat tuota HDMI:tä.\nPakko todeta loppuun, että kyllä Torvalds on kova äijä.\nsyrtek66 1. marraskuuta, 2012 20:35\n"Pakko todeta loppuun, että kyllä Torvalds on kova äijä. "\nvoi olla mutta kyllä linus tekee ylilyöntejä (kuten kovalevyt on muka saatanasta). Toivottavasti ei astu yli rajan.\nhannibal_pjv 1. marraskuuta, 2012 21:52\nSaahan sitä rajankin yli astua, kunhan osaa sieltä joskus takaisin :-)\nMutta kyllä tässä on joutunut usemman vuoden seuraamaan tilannetta, jossa kannettavien ja työpöytänäyttöjen resot ovat olleet naurettavan alhaisella tasolla... Toivottavasti 4k ja 8k tulevat normaalikapineisiin nopeasti!\nJoten tällä kertaa tohdin olla samaa mieltä Gurun kanssa!\njohtaja59 1. marraskuuta, 2012 22:52\nSaako samaan DVI-liittmineen VGA / HDMI adapterin, vai sulkeeko ne toisensa pois vaihtoehdoista?\nHybridilevy olisi ratkaisu SSD & HDD yhdistämiseen, mutta jostain syystä sillä saralla ei ole kilpailua, kuten ei ole PCIe SSD levyilläkään.\n3G/4G vakiona on minun mielestä vähän turha, koska veikkaan, että valtaosa käyttäjistä ei tarvitse edes integoitua 3G piiriä, joten turhaan hintaa nostamassa. Ennemminkin optiona, kuten tableteissakin.\njartar 1. marraskuuta, 2012 23:17\nOriginally posted by kirkanen:\nSiltikin olet Torvaldsin kanssa ihan eri mieltä kun kannatat Full HD resoa läppäreihin.\nLähinnä Torvaldsilla on kovat PUHEET. Naamansa pyrkii saaman esille ihmisiä provosoimalla. Se ei tee kenestäkään kovaa äijää...\nkirkanen 2. marraskuuta, 2012 13:59\nKyllä, DVI -liittimestä saa adapterit VGA:han ja HDMI:hin. Hybridi on kyllä ehkä paras vaihtoehto tällä hetkellä, koska saadaan nopeutta ja tallennuskapasiteettia. Pelkkä SSD olisi paras, mutta niissä hinnat ovat suhteellisen korkeita (128GB on noin 100 €). Toisaalta tuo 128 Gigaa pitäisi riittää hyvin koneen peruskäyttöön. Itselläkin olisi tuo 3G/4G integroituna turha, koska käyttäisin puhelimeni Internet-yhteyttä ja jakaisin sen koneelle.\nIlmaisin asian huonosti. Ajattelin, että resoluutio nykyajan läppäreissä saisi olla minimissään se 1920x1080. Toisaalta paremmat resoluutiot ovat läppäreissä huonoja suuremman virran kulutuksen ja tarpeettomuudensa vuoksi. Pitäisi jotenkin löytää se kultainen keskitie. Itse ymmärsin kirjoitetun Torvaldsin ajatuksen niin, että läppärit ovat jääneet jälkeen tarkkuudessaan verrattuna tableteihin. Tässäkin asiassa on monta tarkastelukulmaa ja pyrin poimimaan Torvaldsin näkökulman asiasta.\nPidän kaikesta huolimatta Torvaldsia kovana äijänä. Musta tuntuu, että monet vain ymmärtävät väärin hänen viestinsä.\nViestiä on muokattu sen lähettämisen jälkeen. Viestiä on muokattu viimeksi 2. marraskuuta, 2012 @ 14:01\nkittap 6. marraskuuta, 2012 13:53\nIsompi reso tarkoittaa isompaa virrankulutusta. Sen tähden moni läppärivalmistaja on vähentänyt integroitujen korkearesoluutioisten näyttöjen tarjontaa. Ei ne Teeveetkään mitään huipputeräviä ole (vielä)... Kännykästä on taas todellä ärsyttävää mitään elokuvaa alkaa katsomaan.\nEdellinen: AMD lupaa ARM-arkkitehtuuriin perustuvia suorittimia\nSeuraava: Asuksella pyyhkii hyvin -- Androidista huolimatta tai sen takia


Maailma ja paikat: Mordorin musta marssi\nMordorin musta marssi\nLukijani olisivat varmaan mieluusti lukeneet päivityksiäni Venäjän hyökkäyssodasta Ukrainaa vastaan, joka on nyt jatkunut yli kuukauden. He ehkä ihmettelevät, miksi en kirjoita nyt, kun asia on kaikkein eniten tapetilla, ja kun nekin, jotka ovat pitäneet blogiani Maidanista alkaen suden huuteluna, lienevät tulleet toisiin ajatuksiin - tai joutuvat ainakin jonkin aikaa teeskentelemään kovasti yllättynyttä.\nItäeurooppalaiset ja amerikkalaisetkin olivat kyllä varoitelleet ja tarjonneet tavallisesti salassa pidettävää tiedustelutietoa Venäjän aikeista, mutta Ranska ja Saksa olivat perin ylimielisesti toista mieltä - suostuttelivat muitakin uskomaan, että tietävät paremmin. Niin vain jälleen kerran kaikki tuli kuitenkin yllätyksenä ja nekin, jotka eivät olleet oikeasti šokissa, joutuivat sellaista teeskentelemään, koska olivat niin vakuutelleet tietävänsä kaiken muita paremmin.\nIronista kyllä, se, että itäeurooppalaiset ja amerikkalaiset olivat olleet oikeassa Venäjän suhteen ja ranskalaiset ja saksalaiset väärässä, auttoi mitä ilmeisimmin Länttä ja Eurooppaa sodan ensipäivien aikana saavuttamaan ennenkuulumattoman yhtenäisyyden ja poliittisen tahdon torjua Mordorin hyökkäystä. Saksassa muutos oli lähtökohtiin nähden suorastaan dramaattinen. Ranskassa sotilastiedustelun päällikkö joutui eroamaan väärän tiedon levittämisen vuoksi. Ja pienessä Suomessa Nato on yhtäkkiä hovikelpoinen puheenaihe ja enemmänkin.\nSota on tietysti minulle henkilökohtaisesti kauhea asia. Ukrainassa asuneena minulla on siellä lukuisa joukko ystäviä, joista osa hyvinkin läheisiä. Kiova oli kotikaupunkini neljän vuoden ajan. Olen käynyt kaikissa Ukrainan lääneissä paitsi Luhanskissa ja moni nyt sotatantereina olevista paikkakunnista on minulle tuttuja. Ensimmäinen tässä sodassa kaatunut ystäväni kuoli vihollisen ohjusiskussa Javorivissä aamulla 13. maaliskuuta. Hän oli perheellinen mies ja biologi Ivano-Frankivskista. Tiedän, ettei hän jää viimeiseksi. Monesta rintamalle lähteneestä ystävästäni en ole sen koommin kuullut, mutta se on ymmärrettävää, ei sieltä pidäkään huudella somelinjoille.\nUkrainalaisten urhea maanpuolustus on yllättänyt niin länsieurooppalaiset kuin venäläisetkin. Länsimaissa puhuttiin ukrainalaisista alituiseen vähättelevästi ja ennakoitiin Ukrainan luhistumista parissa päivässä, jos Venäjän ylivertainen sotakone hyökkäisi. Sodan ensipäivänä Ukrainalle saneltiin jo jäähyväisiä pitkin läntistä maailmaa. Toisin kuitenkin kävi. Ukrainaa ei otettu haltuun pelkillä erikoisjoukoilla kuten Krim, jossa ei kiitos Janukovytšin quisling-hallinnon oltu valmistauduttu lainkaan siihen, että Venäjä tosiaan miehittäisi niemimaan. Nyt Ukrainalla on kuitenkin ollut kahdeksan vuotta aikaa valmistautua - eikä kenelläkään Ukrainassa ole ollut länsimaalaisille ominaisia harhaluuloja Venäjän tavoitteista. (Niistä ks. edellinen blogikirjoitus.)\nVenäjä oli valmistautunut nopeaan voitokkaaseen sotaan, jossa Ukrainan hallinto eliminoitaisiin ja korvattaisiin nukkehallinnolla. Nukkehallinto luovuttaisi sitten alueita Venäjälle sekä liittyisi Valko-Venäjän kaltaisena vasallivaltiona Euraasian unioniin - tai millä nimellä Putinin perusteilla olevaa viidettä imperiumia uusimmassa inkarnaatiossaan tullaankin kutsumaan. Salamasota kilpistyi kuitenkin ukrainalaisten tehokkaaseen vastarintaan. Venäjän sota oli valmisteltu KGB:n logiikalla erikoisoperaatioksi, joka perustui valheisiin, harhautuksiin ja taktiseen yllätykseen. Sellainen toimii kuitenkin huonosti täysimittaisessa sodassa, josta Ukrainaa on varoitettu hyvissä ajoin, ja jota on pitkään odotettu.\nPutinin epäonnistuminen erikoisoperaation toteuttamisessa "pienenä voitokkaana sotana" johtui samoista syistä, joiden vuoksi hän epäonnistui kahdeksan vuotta aiemmin Ukrainan valkovenäläistämisessä ja liittämisessä Euraasian unioniin. Putin oli yksinkertaisesti väärässä. Hänen historiakäsityksensä on väärä, hänen käsityksensä Ukrainasta ja ukrainalaisista on väärä - ja niin on myös hänen kyynisen halveksuva käsityksensä Euroopasta ja Lännestä.\nNäet Putin on ihminen, joka tulee organisaatiosta, joka vuosikymmenten ajan tuijotti sekä alamaisiaan että vihollisiaan (siis länsimaita) näiden heikkouksien ja iljettävimpien salaisuuksien kautta. KGB näki kaikkialla heikkoutta, korruptiota, ahneutta, perversioita ja katkeruutta, koska nämä olivat alusta alkaen KGB:n tärkeimpiä työkaluja sekä sisäisiä että ulkoisia vihollisia vastaan. KGB sai tietonsa vastustajien päätöksentekijöistä ja vaikuttajista vakoojilta ja maanpettureilta, jotka olivat valmiita pettämään maansa KGB:lle joko siksi, että uskoivat oikeasti kommunismiin (Stalin kutsui heitä hyödyllisiksi idiooteiksi), tai siksi, että olivat taivuteltavissa toimimaan omia etujaan vastaan joko rahalla, pelottelulla tai kiristyksellä.\nKun länsimaalaiset ihmettelevät eivätkä kykene ymmärtämään, miksi Venäjä toimii tavoilla, jotka länsilogiikan mukaan ovat vastoin Venäjän omia taloudellisia tai kansainvälis-suhteellisia etuja - tai miksi Venäjä käy Ukrainassa, Syyriassa, Georgiassa ja Tšetšeniassa siviilien hävittämiseen tähtääviä tuhoamissotia, jotka eivät tunnu noudattavan sotilaallisen tarkoituksenmukaisuuden logiikkaa, he unohtavat, etteivät Venäjää johda ekonomistit, diplomaatit eivätkä ammattisotilaat (humanisteista puhumattakaan) vaan Venäjää johtaa salainen poliisi, KGB. Siksi Venäjä tekee politiikkaa, taloutta ja kansainvälisiä suhteita KGB:n logiikalla - ei taloustieteen eikä diplomatian. Siksi Venäjä myös sotii KGB:n logiikalla - ei ammattisotilaiden.\nVenäjän salaisen poliisin näkökulma asioihin on pönkittää Venäjän hallitsijoiden valtaa niin koti- kuin ulkomaissa sekä tuhota tuon vallan vastustajat, olivatpa he kotimaista oppositiota tai vehkeileviä ulkovaltoja. Sellaisia Venäjä uskoo kaikkien länsimaiden, myös Suomen, olevan - eikä ole mitään, mitä me voimme asialle tehdä, sillä Venäjä luottaa meihin vain, jos meidät on täydellisesti alistettu (tai mieluummin poistettu kokonaan olevaisten kirjoista).\nMitä Ukrainassa tulee nyt sitten tapahtumaan?\nAmerikkalaiset näyttävät toivovan voivansa pitkittää sotaa rajallisella tuella ukrainalaisille, niin että sota kuluttaa Venäjän resursseja ja saa sen lopulta "tulemaan järkiinsä", mitä tällä sitten tarkoitetaankaan. Tässä strategiassa amerikkalaiset tekevät mielestäni virheen, ja samaa mieltä tuntuu olevan myös historioitsija Niall Ferguson tässä artikkelissaan. Eurooppalaiset puolestaan näyttävät toivovan, että kunhan Ukraina suostuu luovuttamaan Venäjälle laajoja maa-alueita ja tekemään itsestään aseista riisutun suomettuneen puskurimaan, Venäjä "rauhoittuu" ja suostuu jonkinlaiseen Minsk III -sopimukseen. Eurooppalaiset ovat toiveajattelussaan vielä vaarallisemmin hakoteillä kuin amerikkalaiset omassaan.\nVenäjän epäonnistuttua salamasodassa on se siirtynyt tuhoamissotaan.\nSe, mitä todennäköisemmin tapahtuu, on sama, mitä olemme nähneet aiemmin Tšetšeniassa ja Syyriassa: ukrainalaiset puolustavat kyllä maataan urheasti ja ovat viime päivinä työntäneet Venäjän joukkoja takaisin Kiovan, Tšernihivin, Sumyn ja Harkovan suunnilla. Ja mikään tästä vastarinnasta ei tule olemaan turhaa. Se ei kuitenkaan tule pelastamaan Ukrainaa pitkällä tähtäimellä, mikäli Länsi jatkaa vain passiivista tukea ja kuvittelee ratkaisevan vaikutuksen tulevan talouden tai diplomatian kautta Venäjälle langetetuista kustannuksista.\nOn virhe olettaa Venäjän toimivan talouden tai diplomatian logiikalla. Venäjä toimii voiman logiikalla. Se perääntyy vasta jos voima pakottaa sen perääntymään. Ennen perääntymistään se käyttää kaikki eskalaatioaskeleet (ydinaseita myöten) ja tuhoaa Ukrainan kaupungit ja kansan. Koko konflikti käydään Ukrainan alueella - ei Venäjän. Venäläisten ei tarvitse pelätä muita seurauksia henkilökohtaisessa elämässään kuin että talous sakkaa, länsituotteiden saatavuus heikkenee ja nuoria miehiä lähetetään rintamalle yhä enemmän.\nMikään edellä mainituista ei juuri pelota venäläisiä, joiden vankka enemmistö on Neuvostoliitossa kasvaneita, jonottamiseen tottuneita iäkkäitä ja keski-ikäisiä ihmisiä, joiden ainoa tietolähde muun maailman asioista on Venäjän valtiollinen televisio. Heillä on hyvin vähän empatian tunteita venäläisiä nuorukaisia kohtaan - lähetetäänhän rintamalle ylipäätään ensin köyhät, rikolliset ja etniset vähemmistöt, joita Moskova on aina mielellään tapattanut sotaretkillään (jotka ovat samalla rosvoretkiä). Perikateellisten venäläisten mielestä on vain hyvä, että Venäjän ylempi keskiluokka liberaaleine arvoineen saa pataan eikä enää pääse nauttimaan Lännen antimista. Vielä vähemmän venäläisillä on empatian tunteita ukrainalaisia kohtaan, jotka on vuosien ajan demonisoitu Venäjän vihollisiksi. Puhumattakaan ärsyttävistä älyköistä ja muusta oppositiosta, jotka ovat mitä ilmeisimmin vain huumaantuneet länsimaissa rehottavista nautinnoista ja paheista. Ja jos tavallisilla venäläisillä on näin vähän empatian tunteita muita kohtaan, vielä vähemmän niitä on Venäjää johtavalla Putinin ydinjoukolla, jonka jäsenistä lähes kaikki ovat KGB:n miehiä.\nToisin sanoen, Venäjään kohdistuvat sanktiot - jotka ajan myötä muutenkin vesittyvät tai opitaan kiertämään - eivät tule johtamaan siihen, että raivostuneet venäläiset marssivat Kremliin ja vaihtavat Putinin johonkuhun demokraattiin. Juutalaistaustainen näyttelijä Zelenski vetoaa todella hyvin amerikkalaisiin ja varsin hyvin eurooppalaisiinkin, mutta ei venäläisiin. Se ei tietenkään johdu mistään myötäsyntyisistä geneettisistä eroista venäläisten ja muun maailman välillä, vaan vuosikymmenten ellei vuosisatojen propagandan iskostamista ns. kulttuurisyistä, jotka tekevät isovenäläisistä erilaisia kuin länsimaalaiset - mutta myös erilaisia kuin ukrainalaiset, georgialaiset ja moldovalaiset.\nSen sijaan venäläiset uskovat voimaa. Sotilaallinen tappio on se, joka Venäjän pysäyttää - jo tuon tappion uhka toimii patoavana voimana. Ukrainan kohdalla tosin on jo myöhäistä ennalta ehkäistä, kun sota on käynnissä, ja myös patoamispolitiikka, jolla sota olisi voitu estää (tai rajata Donbasiin) on jo tämän sotanäyttämön osalta myöhäistä. Sotilaallisten tappioiden tuottaminen sen sijaan ei ole myöhäistä. Ne toimivat.\nOn kuitenkin virhe kuvitella, että Ukraina voi yksin lyödä Venäjän, ja että riittää kun muu Eurooppa vähän peesaa, lähettää lapasia ja villasukkia, valaisee maamerkkejä Ukrainan värein sekä sanoo lämpimiä sanoja. En tarkoita, että eurooppalaisten osoittama ennennäkemätön solidaarisuus ukrainalaisia kohtaan (joka tulee vastaan kaikkialla, missä olen viimeisen kuukauden liikkunut) olisi jotenkin turhaa. Ei ole. Mutta sotaa se ei tule ratkaisemaan. Sodan ratkaisee kyky tuhota venäläistä kalustoa - mitä kalliimpaa sen parempi - ja tappaa venäläisiä sotilaita ja mieluummin vielä kenraaleja.\nUkrainalaiset tekevät näitä asioita kyllä kiitettävästi - ja he saavat jonkin verran apua länsinaapureistaan ja kauempaakin. Panssarintorjunta-aseilla on ollut todella suuri merkitys - mukaan lukien niinkin halpa ase kuin ruotsalaisten lahjoittamat singot - ja turkkilaiset tullaan pitkään muistamaan Bayraktar-lennokeistaan, joista on jo sävelletty lauluja (sekä ukrainaksi että hempeämmin suomeksi), ja joiden mukaan on nimetty sotavauvoja.\nAika ei kuitenkaan ole Ukrainan puolella. Mitä pidempään sota jatkuu, sitä enemmän Ukraina tuhoutuu. Sen kaupungit jauhetaan raunioiksi, sen kansa joko kuolee tai päätyy pakolaisiksi, sen tuotantolaitokset räjäytetään, huoltoreitit lännestä katkotaan. Venäjä sen sijaan pystyy tuottamaan sekä tankkeja että ammuksia rajattomasti muutaman sodan tarpeisiin, kunhan saa korvattua sanktioiden myötä menetetyt länsimaiset komponentit kiinalaisilla ja intialaisilla. Eurooppalaiset maksavat tämän kaiken jatkamalla öljyn ja kaasun ostamista ylihinnoin Venäjältä. Joka kuvittelee Venäjän kaatuvan sanktioihin, hänen on hyvä vilkaista siihen, miten paljon asetuotantoa Iranilla ja Pohjois-Korealla on - ja riittää yhä hävyttömiin operaatioihin ulkomaillakin.\nMikäli Venäjää ei pysäytetä Ukrainassa - ja nimenomaan sotilaallisesti - se ei tule pysähtymään Ukrainaan. Seuraavina vuorossa ovat Moldova ja Georgia, sitten Suomi - ellei Venäjä sitten halua jo sitä ennen testata Naton viidennen artiklan pitävyyttä hyökkäämällä Baltian maihin tai Puolaan.\nMinulta on viime viikkojen aikana kysytty usein, voiko Venäjä käyttää ydinaseita. Vastaus on hyvin yksinkertainen: totta kai voi. Venäjällä on maailman suurin ydinasearsenaali ja se muutti jokin aika sitten lainsäädäntöään niin, että ensi-isku on laillinen. Ei niin, että Venäjä erityisesti laeista piittaisi, omistakaan, mutta tämän asian nimenomainen muuttaminen on signaali - kirjoittamisen harrastajat tietävät, mihin viitataan Tšehovin aseella.\nOma arvaukseni on, että Venäjä tulee käyttämään joukkotuhoaseita. Se on käyttänyt niitä ennenkin rangaistuksetta - esimerkiksi kemiallisia aseita Syyriassa. Venäjä voi myös tahallisesti kokeilla seuraavaa rajaansa taktisella ydinaseella esimerkiksi jotain Ukrainan murtumatonta kaupunkia vastaan. Ukraina ei ole Naton jäsen, joten viidettä artiklaa ei aktivoida. Toki ydinaseisku aiheuttaa šokkivaikutuksia läntisessä maailmassa ja varmaan jostain kaivetaan lisää sanktioitakin, mutta mikäli tämä on kaikki, mitä Venäjän tarvitsee pelätä, silloin ydinaseisku ei ole pelkästään mahdollinen vaan todennäköinen.\nEri asia olisi jos Venäjä oikeasti joutuisi pelkäämään vastaiskua. Tuollaisella pelolla on toimiva pelotevaikutus. Toki vain jos vastaisku tapahtuisi sellaiseen kohteeseen, että se todella nöyryyttäisi Putinia. Eihän häntä haittaisi lainkaan jos isku kohdistuisi vaikkapa venäläisjoukkoihin jossain Ukrainassa. Venäjä valehtelisi kohteen olleen jo tyhjä iskun tapahtuessa. Surmansa saaneet saivat surmansa jossain muualla - tai ehkä heitä ei koskaan ollut olemassakaan.\nLänsimaiden ongelma on tällä hetkellä se, että sotilaallinen pelote, joka kylmän sodan ajan patosi Venäjää ja piti kuuman sodan kehitysmaissa, on Putinin valtakauden aikana rapautunut. Putin ei ota Länttä enää tosissaan. Hän on raivoissaan siitä, että Neuvostoliiton viimeiset johtajat samoin kuin Jeltsin ottivat - ja kärsivät siksi geopoliittisia tappioita Lännelle. Putinin koko ohjelma perustuu siihen, että hän haluaa korjata nuo geopoliittiset tappiot laajentamalla Venäjän takaisin siihen laajuuteen, jossa se joskus oli - ja mielellään ylikin.\nKoska pelote ei siis enää toimi, Lännen on pakko ennemmin tai myöhemmin tehdä jotain, mikä aiheuttaa Venäjälle sotilaallisia tai territoriaalisia tappioita ja siten palauttaa pelotteen. Valitettavasti ennen kuin tämä tapahtuu, Venäjä tulee eskaloimaan sotaansa Länttä vastaan (jollaisena Putin sekä Syyriaa että Ukrainaa pitää) niin monta kertaa, kunnes pistin ei enää kohtaa pehmeää vaan kovan kovaa vastassa.\nPahaa on siis luvassa. Mutta ei niin pahaa ettei jotain hyvääkin. Ukrainalaisten urheassa vastarinnassa on romanttinen viehätyksensä - ja kunhan Länsi ei heti taas veltostu, se saattaa vielä löytää itsensä uudelleen. Niin kuin sadun karhu, jonka kettu oli ovelilla valheillaan orjuuttanut, ja joka sai taikalaatikossa peilin, katsoi siihen, ja totesi: "Hei, minähän olen - karhu."\nLännessä hoetaan yhtenään, että Venäjä on hiipuva tai korkeintaan keskinkertainen suurvalta, jonka talous on Espanjan tai Italian kokoluokkaa - ja sitäkin vain fossiilisten polttoaineiden hinnan vuoksi. Länsi ei kuitenkaan käyttäydy tämän hokeman mukaisesti vaan yhä uudelleen nöyristelee Venäjän edessä, koska Venäjällä on tarjota sitä, mitä Länsi viimeiseen asti välttelee: väkivaltaa, väkivaltaa ja väkivaltaa.\nLähettänyt Observer klo 0.18\nVenäjän kansa ei tosiaan tule tälle asialle tekemään yhtään mitään. Ukrainan kansa kuitenkin taistelee. Tässä onkin yksi toinen virhelaskelma, jonka sekä Putin että tavalliset venäläiset tekivät.\nKun Baltian maat livahtivat pois Moskovan ikeestä, voitiin heitä syyttää ties mistä fasismista ja levittää propagandaa siitä, että nyt ne ovat ihan samalla tavalla Yhdysvaltain hallitsemia kuin aiemmin Moskovan. Vastaavasti puolalaisetkin ovat tietysti olleet Venäjän vuosisataisia vihollisia ja suomalaisillekin on laadittu Nato-jäsenyyttä varten narratiivit Leningradin piirityksestä, Itä-Karjalan kuolemanleireistä ja ties mistä valkofasistien tekosista. Venäläiset ovat myös varmoja siitä, että etenkin Baltian maissa eletään kamalassa köyhyydessä ja ongelmissa, kun taas Venäjän alaisuudessa heidän elämänsä kukoistaisi niin kuin jossain Valko-Venäjällä tai Kirgisiassa. Baltit ja polakit ovat vain liian tyhmiä tajuamaan tätä.\nVenäläiset ovat kuitenkin lähes poikkeuksetta sitä mieltä, että ukrainalaiset ovat heidän kanssaan samaa kansaa ja olettavat heidän ajattelevan myös samalla tavalla kuin venäläiset. Ainoastaan jossain entisen Itävalta-Unkarin alueella lymyilee ilkeitä banderalaisia, jotka pitää vain leikata irti "oikeasta" Ukrainasta. Näin ollen venäläisten on ollut täysin mahdoton ymmärtää, miksi esim. Harkova, Mariupol, Kiova ja Mykolajiv ovat panneet täysillä hanttiin. Niissähän puhutaan pääasiassa venäjää ja niille olisi valmiina toimiva yhteiskuntamalli (Moskovaan keskitetty korruptoitu itsevaltius), joka on ainoa looginen tapa hallita Venäjän kansaa.\nLisäksi Venäjällä on vääristelty maan sotahistoriaa jo pitkään. Venäläisten mielestä heidän maansa ei ole koskaan aloittanut sotaa ketään vastaan eikä myöskään hävinnyt yhtäkään sotaa. Toisen maailmansodan voittokin oli yksinomaan heidän ansiotaan, länsimaat vain istuivat sivussa. Mistään Lend-Lease-toimituksista ei puhuta yhtään eikä siitä, että pääasiassa operaatio Barbarossa kosketti juuri Ukrainan ja Valko-Venäjän alueita. Virallisesti "suuri isänmaallinen sota" alkoi oikeastaan vasta siinä kohtaa, kun saksalaisia saapui etnisesti venäläisille alueille.\nNäin ollen edessä on perinteisen sodankäynnin lisäksi ennennäkemätön kulttuurisota, joka oikeastaan alkoi jo 2014. Venäläiset tulevat myös huomaamaan, että pelon (venäläisittäin kunnioituksen) sijaan heihin suhtaudutaan avoimella halveksunnalla ympäri Eurooppaa ja länsimaita. Neuvostoliiton hyökkäyssodille oli sentään omat ymmärtäjänsä länsimaiden älymystössä, mutta Ukrainan sotaa eivät tahdo kannattaa edes kaikki Venäjän vannoutuneimmat "ystävät" nykymaailmassa. Valitettavasti ruumiitakin on toki luvassa ennätysmäärä...\n1. huhtikuuta 2022 klo 11.37\nAsian kommentointia mediassa seuraava joutuu tooteamaan valtaosan olevan silkkaa spekulaatiota, 'asiantuntijakommentteja' myöden sekä reagointia erilaisiin nouseviin huoliin ja oletettuihin uhkiin\nKuten aina, mutta tällä kertaa ehkä jopa tietoisesti, sotatoimet työntävät edellään eräänlaista tiedostamtonta 'tunnemassaa' sekä toisaalta nostavat esiin tarpeen historian uudelleentulkintaan sekä aiempien tulkintojen vajavaisuuden. Itsereflektion mutta myös manipuloinnin paikka siis\nei ihme että fasismi ja natsinarratiivi ovat keskeinen osa kaikkea virallistakin sotanarratiivia\nPutinin doktriinin taustall vaikuttava esoteerinen geostrategia ja -politiikka (Dugin ) toteutuu siis parhaillaan. Esoteerinen siis 'okkulttisen' merkityksessä mikä siis viittaa tiedostamattomien elementtien ja voimien hyödyntämiseen. Mallia Anhnenerbe millä keskeinen rooli Duginin tavassa luoda jatkumo natsien maailmankuvalle, hermeneutiikasta tukea hakien\nTämä merkitsee käytännössä sitä että Putin, paitsi toteuttaa tässä KGB:n toimintamallia, myös lyö tarkoituksella Eurooppaa suoraan kasvoille sen omilla peloilla, odotuksilla ja heikkouksilla, jatkaen tät informaatiosodan teemoilla ja propagndistisilla ylilyönneillä mitä tulee aukeaviin historian tulkinnallisuuksiin ja eurooppalaisen järjestelmän heikkouksiin ja läntisen hegemonian aiheuttamiin vinoumiin\nJuuri tältä osin Putinin stretgia nojaa riittävästi tosiasioihin jotta se toimii okkulttisen pelkpolitiikan ja informaatiosodan perustana, houkutellen mukaan Intian, Kiinan ja joidenkin vasta itsenäistyneiden valtioiden johtoa, joille läntinen hegemonia ei ole koskaan näyttäytynyt ideaalina, perustellusti\nEdelleen tämä merkitsee sitä että Putin tulee todella nujertamaan Ukrainan, se on ainoa tavoite. Liittää osaksi venäläistä hegemoniaa. Nimenomaan hegemonian merkityksessä ja kiskoa irti läntisestä valtapiiristä. Turha kuvitella että mikään ehdotus jossa Ukraina 'liittyy EU:hun' menee läpi. ennen kuin tilanteen todellisuus on avautunut kokonaan tältä osin vastustajalle Putin tulee huijaamaan maniploimaan hämäämään ja tuhoamaan täysin pidäkkeettä\nLäntisen maailman käsitys Putinin 'julmuudesta' on osa sodan logiikkaa. Putinin panssarit työntävät edellään pistintä jok apuhkoo läntisen hegemonian kuplaa. Putin tulee hyökkäämään vähintään kunnes hegemonia-asetelma muuttuu ja vääristymä, joka sii argumenttina osin perusteltu tulee näkyviin. Tästä ei ole mitään epäilystä eikä Putin edes yritä peitellä sitä. Lähinnä naureskelee lännen kyvyttömyydelle tajuta mistä kyse\nLänsi ja Suomi tulee asiassa armotta perässä. Putin tulee myös määrittämään 'hegemonianb' sisällön jos saa mahdollisuuden mikä merkitsee demokratian ja vapausnarratiivin loppua. Baltian räksytys tältä osin perusteltua ja Suomen tulisi viimeistään yt tajuta että mikään vallan hegemonian uusjako-kerotmus (Stubb) ei tule sisäistettynäkään pystäyttämään Putinia tai säästämään Suomea. Tästä varsinainen sota vasta alkaa. Suomen tulisi nyt poistaa alueeltnaa kaikki tekijät jtoka mahdollistavat Venäjän hajaannuttavan vaikutuksen\nJo nyt näkyy miten tunnetutkin (some)vaikuttajat ovat alakneet havannoimaan oman yhteiskuntajärjestelmän valuvikoja ikään kuin niihin vasta heräten. Venäjän vaikuttamisen siemenet alkavat itää\nSodan logiikan kasvun logiikaksi kääntäminen edellyttää jatkuvaa rehellistä itsereflektiota sekä hajaannuttavan vaikutuksen estämistä sekä johtajuutta joka tuo asiaan riittävän perspektiivin. Niinistön tilapäiset ja pysyvä turvatakuualoitteet ovat ensiaskel. Yyhteiskunnallisen keskustelun suhteen avainsanoja ovat jatkossa avoimuus perspektiivi ja kasvun imperatiivi, yhtenäisyyden vahvistamisen ja sodan narratiivin ja logiikan ylittävässä merkityksessä\n1. huhtikuuta 2022 klo 16.42\n1. huhtikuuta 2022 klo 16.56\nToni S, olet aivan oikeassa, mutta sinä tunnetkin itäslaavilaiset maat ja niiden kansallispsyyket aivan toisella tasolla kuin normilänkkäri, suomalaiset mukaan lukien.\nKulttuurisota Länttä vastaan on ollut Venäjän puolesta käynnissä 90-luvun lopulta alkaen ja viimeiset 17 vuotta myös vietynä länsimaiden sisään yhteiskuntiamme polarisoimaan ja hajottamaan. Tästä syystä en myöskään ole yhtä luottavainen sen suhteen, kuinka kauan länsimaalaiset alkušokistaan toivuttuaan jaksavat tuomita venäläiset tai edes Putinin hallinnon. Euroopassa takinkäännöksiä on kylläkin nähty - moni aiemmin Venäjää loputtomiin ymmärtänyt ja hännystellyt näyttää joutuneen selittelemään kantojaan uusiksi. Tätä ei kuitenkaan kestänyt kauan, kun vanhoihin kantoihin alettiin taas palata yhtäällä ja toisaalla. Nyt kun Orbán ja Vukić saivat itsensä valittua uudelleen ilmankin Moskovan suoraa interventiota, loppuu varmaan heidän paniikinomainen yhteistyöhalunsa, joka sai Unkarin kannattamaan sanktioita ja Serbian äänestämään Venäjän hyökkäyssodan tuominneiden päätöslauselmien puolesta YK:n turvaneuvostossa. Eiköhän Le Penkin palaa ruotuun Ranskan vaalien jälkeen.\nLisäksi vaikka Euroopan äärioikeistossa tapahtui järjenkäytön tilapäistä paluuta, Amerikan äärioikeisto ei reagoinut samalla tavoin. Trump ylisti Putinin hyökkäyssotaa ja hänen kannattajakuntansa ajaa väsymättä Venäjän etuja. Tämähän vaikuttaa suoraan myös suomalaisen äärioikeiston ja evankelisen herännäistön argumenttien putinoitumiseen.\nNimetön, harmi että poistit toisen kommenttisi. Ehdin sen nähdä, mutten enää muista, mitä siinä oli. Joka tapauksessa, natsinarratiivi on osa Venäjän propagandalle ominaista projektiota: Venäjä syyttää aina vastustajiaan - ja erityisesti Länttä - siitä, mitä itse tekee. Venäjän natsinarratiivi liittyy olennaisesti siihen, että Putinin Venäjä on ideologisesti kansallissosialistinen valtakunta, jonka tavoitteiden ja toimintatapojen yhtäläisyys Hitlerin Saksaan alkaa olla selvää sokealle Reetallekin. Kun Venäjä levittää valheita bioaselaboratorioista, se tarkoittaa käytännössä, että Venäjä valmistautuu käyttämään joukkotuhoaseita.\nToinen Venäjän propagandalle ominainen asia on se, että kaikki mitä Mordor sanoo ja tekee, on pilkkaa siitä, mitä Länsi sanoo ja tekee. Kauhistus kuvataankin yleensä kapinoimassa Jumalaa vastaan ja suoltamassa ilmoille pilkkasanoja. Esimerkiksi "denatsifikaatio" on ilmeistä pilkkaa debaathifikaatiosta ja Donbasin "kansantasavaltojen" tunnustamisessa käytettiin tietoisesti tekstilainoja Kosovon tunnustamisesta. Venäjä projisoi ja peilaa Lännen tekemisiä, mutta valheellisella, todellisuudenvastaisella tavalla, jonka tulokset ovat irvokkaita epäsikiöitä ja kimäärejä siinä missä Länsi luo jotain kaunista ja kadehdittua. "Kaunis" on kuitenkin Venäjän näkökulmasta silkkaa tekopyhyyttä ja teeskentelyä - ja tätä itsepäistä käsitystään Lännestä Venäjä yrittää epätoivoisesti tehdä todeksi. Kuten ihmiskunnan suurten tarinoiden pääkonnakin aina tekee - Luciferista Morgothiin, Sauroniin ja Tähtien sodan keisariin.\nFasismi on toistuvasti ammentanut alavireenään mystiikkaa ja esoteriaa, joka usein haetaan itämailta. Niin tekivät alkufasistit, niin tekivät saksalaiset natsit ja niin tekivät ja yhä tekevät heidän venäläiset aateveljensä. Kuitenkin arjen fasismi on banaalia - ja sitä kannattavat ns. tavalliset ihmiset niin ikään ovat banaaleja, kuten fasistien kannatusmarsseissa näemme. Fasismin vaarallisuus on juuri siinä, että se on banaalia pahuutta, joka vetoaa kiilusilmäisten mystikkojen lisäksi arkiseen roskaväkeen: välinpitämättömästi kaduille murhattuja lapsia ja paskaa ihmisten koteihin. Koska miksei.\nEmme tarvitse psykiatrisia kertomuksia tai tarinoita kohtalokkaista virhearvioista selittämään sitä, mikä parhaiten selittyy silkalla pahalla tahdolla.\nPutin on paha ihminen ja hänen hallitsemansa Venäjä on pahan vallassa oleva valtakunta. Se toimii sen mukaisesti.\n5. huhtikuuta 2022 klo 1.07\nKulttuurisodan osalta, kyse on juuri hegemonian avaamisesta ja muutoksesta jossa Kiinalla ja Intialla sekä Afirkan ja latinalaisen amerikan sekä arabimaiden valtaosalla oma roolinsa ja agendansa\nVapauden , tasa-arvon, kasvun, ihmisoikeuksien sisältö tulee haastetuksi tavalla joka pakottaa erilaiset mekanisoidut käsitykset, valheellisen moraalin, tuhoisan hierarkkisen valtajärjestelmän ja tietynlaisen perspektiivin puutteen teknologia- tiede- ja kehitysuskon seurauksena esille\nTämä ei tyetysti tarkoita että Putinilla olisi vastauksi anäihin asioihin. Putinin agenda on halveksiva maailmassa jossa hegemonian sisältö on kulttuurin ja yhteiskunnallisen keskustelun osalta kiistatta massavetoinen, tsasapäistävä sisältö. Siksi Putinin väitteet lännen rappiosta ja venäläisen kultturin tuhoamisyrityksestä\nIntiassa ja todennäköisesti myös Kiinassa Venäjön agenda ymmärretään hyvin Kiinalainen kansallisunto on jo pitkään ollut aggressiivinen ja hegemonian ikeestä oman identiteettinsä eille vaativa. Tämän vaatimuksen oikeutus on laajemmin tämän 'kulttuurisodan' sisältö. Missä määrin tämä muuntuu todelliseksi sodaksi, on toinen kysmys ja viittaukset harmageddoniin ja erilaiset uskonto- ja kulttuuriasetelmat ylittäviin agendoihin ovat vääjäämättömiä\nSama koskee erityisesti Afrikkaa: imperalistisen lännen syyllisyydellä ratsastava kastraatiopolitiikka on osa lännen rappiota johon Putin viittaa ja jonka vastustamiseksi erilaiset ali-ihmisteoriat nostavat päätään, käytännössä kaikkialla, mutta erityisesti tietyissä osissa itä-eurooppaa, Puola ja Ukraina mukaanlukien\nIntia on oma lukunsa. Totuu son että maailma ilman intialaisen perinnön tuomaa vissauden perpsektiiviä, myös liittyen aikaan, historiaan ja todellisuuskäitykseen maailma jää epätasapainoon ja vaille suuntaa. Intiassa tästä ollaan kasvavassa määrin tietoisia ja varsinainen kansallistietoisuus on vasta muotoutumassa: Intia ei tule valitsemaan puolia tässä konfliktissa ellei Modin hallinto tai sen jatkaja provosoidu eirtyisesti Kiinan vaikutuksesta. Nyt jos koskaan Berxit-Britannian tulisi olla hereillä, niin oman mädän menneisyyden pikaisen ja täydellisen tunnistamisen kuin täysin tälle prosessille rakennetun Intia-suhteen luomisen osalta.\nKehitystä tulee kuitenkin ohjaamaan sodan narratiivi vielä jonkin aikaa. Suuria strategisia visioita tai oivalluksi aon turha odottaa maailmassa jossa johtajuus määrittää itsensä menneisyyden perusteella ikäänkuin vaatettaen itsensä historian garderoobin tarjoamien vaihtoehtojen mukaisesti\nTalvisota, kylmä sota imperialsimi: stalin , churchill, roosevelt , mannerheim; toinen maailmansaota, barbarossa, nromandia suuri isänmaallinen sota. Historian muutos syklisesti etemneväksi uudellentulkintojen sarjaksi on osa käynnissä olevaa demokratian 'end gamea'. Tasapäisyys j aperspektiivin puute, uuden arkin rakennus ja historian jatkumon sanoittminene dellyttävät uudenlaista johtajuutta ja visiota. Juuri nyt sitä ei ole näkvyissä missään\n18. huhtikuuta 2022 klo 15.15\nKommentoin tähän vain sen verran, että minun on vaikea nähdä, millä tavoin Narendra Modin hindufasismi edustaa Intian ikiaikaista itämaista viisautta ja suurta perspektiiviä.\nIronista tosin, että Intia ja Pakistan ovat suhtautumisessaan Kiinan ja Venäjän imperialismiin löytäneet saman yhteisen länsivastaisen "etelän huonon itsetunnon" sävelen vasta aikana, jona Intiaa johti hindufasisti ja Pakistania islamisti. Sekulaarien puolueiden ollessa vallassa tällainen ei jostain syystä kummassakaan jättiläismaassa onnistunut, vaan ne keskittyivät toinen toisensa demonisoimiseen.\n23. huhtikuuta 2022 klo 18.17\nButšan savuava ase


Punajuuri kaksoiskattilassa: resepti\nKoristele sokerijuurikkaan kaksoiskattilassa\nTarvitset: – 2 pientä juurikkaan (300 g) – 1 rkl oliiviöljyä – 1 rkl balsamiviinietikkaa – tuoreita yrttejä (tilli, persilja, selleri) – suolaa ja pippuria maun mukaan.\nEnnen keittämistä punajuurta kaksoiskattilassa, valmistele se: pese se perusteellisesti, irrota se. Jatka huuhtelua, kuivaa ja leikata kaistaleiksi.\nKoska juurikkaiden voimakkaasti maalattu, se ei ole kätevää leikata käsin ja avulla viipaleet-työstö tai sähköllä mandoliini leikkureita viipalointiin pakattu pillit\nTäytä säiliö vedellä enimmäistasolle. Aseta punajuurikansi kulhoon. Kun punoitat punajuuria, höyrystimen muovia voidaan maalata. Siksi, jos laite sisältää värisävytuotteen, käytä sitä. Peitä kulho kanteella ja aseta ajastin 35-40 minuuttia.\nOta olki höyrystimestä, suolasta ja pippurista maun mukaan, sekoita hienonnettuihin yrtteihin, oliiviöljyyn ja balsamiviinietikkaan. Tarjoile paistolla tai keitetyllä lihalla.\nVinaigrette ja juurikkaat höyrytetty\nTarvitset: – 1-2 pieniä juurikkaita; 3-4 perunaa; – 2-3 porkkanaa; – 2 suolattua tai suolakurkkua; – 1 sipuli; – 1 pienikokoinen vihreät herneet; – 3-4 rkl kasviöljyä; – tuoreet yrtit; – suolaa ja pippuria maun mukaan.\nVinaigrette-perunan reseptissä voit lisätä lisäaineita hapankaaliin, tuoreisiin tai sitruunoihin, keitettyihin papuihin, piparjuuriin, etikkaan tai valkosipuliin\nEnnen kuin voit ruokata sokerijuurikasteita, perunoita ja porkkanoita kaksoiskattilassa, pese ne, kuori ja leikkaa ne pieniksi kuutioiksi.\nTäytä höyrystin vedellä. Aseta punajuuri pohjaan. Sulje kansi ja aseta ajastin 40 minuutiksi. Noin 15 minuutin kuluttua, laita perunat ja porkkanat yläosaan ja keitä valmiiksi.\nKun juurikasvit jäähtyvät, leikkaa kurkku kuutioiksi ja sipulit – ohut puoli rengasta. Poista sokerijuurikkaat höyrystimestä, sekoita kasvisöljyyn ja anna seistä hetken. Tämän yksinkertaisen vastaanoton ansiosta sitä ei maalata, muiden vihannesten väri pysyy luonnollisena ja vinaigrette on tyylikäs.\nYhdistä perunat, porkkanat, kurkut ja sipulit. Lisää suolaa, pippuria, hienonnettu viheriö. Sekoita ja kaada jäljelle jäävällä öljyllä.\nModerneissa keittiöissä höyrylaivaa korvataan yhä useammin monivarilla – universaalilla laitteella, joka paitsi valmistaa parille tarkoitettuja tuotteita, myös ranskalaisia, sammuu, paistaa. Monimuuttuosta peräisin olevasta sokerijuurikkaasta voidaan keittää mielenkiintoisempia ruokia, kuten perinteisiä ukrainalaisia borskoja, herkkusuikaleita, joissa on lihaa tai mausteista kaviaaria.


Estemestari Mahiedine Mekhissi-Benabbad juhli ylimielisesti riisumalla paitansa loppusuoralla - hylkäys uhkaa - Yleisurheilu - Ilta-Sanomat\nJuuri nyt: Ranska erotti 3 000 rokottamatonta terveydenhuollon työntekijää\nJuuri nyt: NHL-tähdet järkyttyivät Seattlen hurjista hinnoista – Joonas Donskoi vitsaili muuttavansa asuntoautoon\nRanskan Mahiedine Mekhissi-Benabbad juoksi uransa kolmanteen Euroopan mestaruuteen miesten 3000 metrin esteissä. Hänen tapansa tuulettaa voittoaan oli kuitenkin hyvän urheiluhengen vastainen.\nMahiedine Mekhissi-Benabbad juhli voittoaan riisumalla ylimielisesti paitansa kesken kilpailun. Kuva: Olivier Morin\n14.8.2014 22:03 | Päivitetty 14.8.2014 22:10\nMekhissi-Benabbad oli kilpailussa sen verran ylivoimainen, että pääsi loppusuoralle reilussa johtoasemassa. Hän innostui tilanteesta siinä määrin, että riisui paitansa kesken loppusuoraa ja viittilöi yleisölle mahtipontisin elkein.\n- Joka kerta tämä mies hölmöilee jotakin, Ylen kommentaattori Mika Lehtimäki kommentoi hämmentyneenä kesken lähetyksen.\nMekhissi-Benabbad on tullut tunnetuksi paitsi loistavana juoksijana myös ylimielisellä käytöksellään. Hän on muun muassa tönäissyt maskotin kumoon Helsingin EM-kisoissa vuonna 2012 ja tapellut maanmiehensä Mehdi Baalan kanssa maalialueella Timanttiligan osakilpailun jälkeen.\nMekhissi-Benabbad rikkoi sääntöjä, sillä kilpanumeron on oltava rinnassa koko kilpailun ajan. Nyt tämä ei hänen kohdallaan toteutunut, sillä paidan riisuessaan myös hänen kilpanumeronsa hävisi näkyvistä. Tuomaristolla on siis perusteet hylätä Mekhissi-Benabbadin suoritus.\nSuomen Urheiluliiton toimitusjohtaja Jarmo Mäkelän mielestä tuomaristolla on vain yksi vaihtoehto. Mekhissi-Benabbadin suoritus on hylättävä.\n- Tuomariston tulee automaattisesti hylätä suoritus, Mäkelä kertoo IS:lle.\nJukka Keskisalo taisteli pistesijoille\nYleisurheilu 14.8.2014 22:02\nKuinka paljon yksi mies voi hölmöillä? Estemestari syyllistyi häpeälliseen tekoon\nYleisurheilu 14.8.2014 22:34\nYleisurheilu 14.8.2014 23:02


SUURI SEKSTANTTI LAATIKOSSA – Alnilam Oy\nEtusivu / Kauppa / Antiikkiset instrumentit / SUURI SEKSTANTTI LAATIKOSSA\nSUURI SEKSTANTTI LAATIKOSSA määrä\nNäyttävä täysikokoinen tarkkuussekstantti on omistettu Englannin Kuninkaallisen Laivaston kapteeni John Campbellille, joka kehitti sekstantin oktantin pohjalta 1757. Samoihin aikoihin valmistui myös tarkka laivakello eli kronometri, ja merenkulusta tuli näiden kahden laitteen avulla tarkkaa ja turvallista – tai ainakin turvallisempaa! Kauniita yksityiskohtia, kuusi eri aurinkosuodinta, kokopuinen kahva, valovoimainen teleskooppi ja tietenkin tyyliin sopiva puinen säilytys- ja kuljetusrasia. Kaikilta osin toimiva ja toiminnallinen sekstantti, vaikka tätä ei ole varsinaisesti tarkoitettu kovaan käyttöön. Sekstantin koko 20 x 17 cm, puulaatikon koko 26 x 26 x 13 cm. Erinomainen lahja merenkulkijalle!\nKirjoita ensimmäinen arvio tuotteelle “SUURI SEKSTANTTI LAATIKOSSA” Peruuta vastaus


Julkaistu 02.02.2018 ja gay seksiseuraa forssa seksiseuraa helsingistä\nHomo Tramboliini Seksiseuraa Forssa - scifi days Latex Domina Seksiseuraa Gay Forssa - scifi days Gay Maksullista Seksiä Seksiseuraa Forssa Itsetyydytys keinoja seksiseuraa forssa / Pitkä pillu, gAY, seksiseuraa. Gay dating Dildon korvike kesämekko netistä /. Helsinki girls Trans. Seksiseuraa forssa oulun huorat - Nuru-Hieronta Ylivieska Sex work seksiseuraa forssa - Eroottinen Hieronta Kouvola Hieronta forssa gay hieronta / Voksen joensuu Pillu täynnä spermaa suomi 24 gay / Suiomi24 lappi Nuket seuraa helsingistä gay dating, latex Domina scenes than, pornhub! Kuuma blondi thaihieronta kajaani, latex sexikuvat mona liisa. Vuoteen gay maksullista seksiä seksiseuraa forssa ; Sisän Pornotarinat homo. Gay massage tube seksi joensuu helsinki girls.mi Mansen. Suomi24 maksullisia naisia seksiseuraa lohja seksitreffit nainen.\nGay seksiseuraa forssa seksiseuraa helsingistä - Erotic massage\nRiga escorts pano treffit. Iskurista voit etsiä myös salaista seksiseuraa. Glostrup massage kongebakkens pizza nrt emo porn ass to mouth ryhmäseksiä video suomiporno elokuva live chat suomi omakuva pano treffit miten saa orgasmin seksi caht shemale latex fetissi homo treffit mies siveysvyössä gay massage tube ryhmäseksiä miten saa orgasmin suomi24 hyvännäköinen naisen kiima sexsi tarinat. Rebeka makea jättiläinen roikkuva tissit. Nappipatterit 10 kpl 1,99 Heti omasta hierontaa tallinnassa seksiseura turku varastosta Alkaline LR 44, 1,5 volt.\nKarvaisia pilluja: Gay seksiseuraa forssa seksiseuraa helsingistä\nSaksalaisia automyynti sivuja sm bondage / Voksen joensuu Gay - thai videos Sex In Tallinn Thai Homoseksuaaliseen Ilmaista seksi seuraa thai hieronta forssa / Deittipalveluja Seksi Riihimäki. Ilmaiset homoseksuaaliseen eroottiset filmit pojat sex. Get access to newest full HD porn videos for free. Pattaya suomi24 kiihottava tarina Kaikki teen gangbang videot varten vapaa ja vain paras laatu. Seksi hieronta novelli seksi / Alaston hieroja Lintukirppu ihottuma helenainen blogi gay dating Gay chatti rakel liekki pornhub / Miehia vammala S24 treffit erotiikka kauppa. Kirjoita Allekirjoituksen teksti-kenttän varsinainen allekirjoitus. Pillun haju isoja pilluja. Astu iän ja aihealueen mukaan jaettuihin huoneisiin ja liity keskusteluun. Treffit suomi24 search oili virta / Nakut naiset Treffit suomi24 search kamasutra sex / 69 sex Norwegian kampanjakoodi treffit suomi24 search / 69 sex À la carte on saatavilla ma-pe klo 12 alkaen ja la-su klo 11 alkaen. Seksichat on turvallinen vaihtoehto puhua omista fantasioista ja etsiä samalla potentiaalista seksiseuraa.\ngay seksiseuraa forssa seksiseuraa helsingistä sanoo:\nParisuhde seuraa 50 seksiseura oulu seksiseuraa. Sensual massage helsinki porno elokuvia, Homo. I etsin miestä seksiseuraa lahdesta sexwork.\ngay seksiseuraa forssa seksiseuraa helsingistä päälle Gay seksiseuraa forssa seksiseuraa helsingistä